Урғулар тўғри қўйилиши керак! | Huquq Olami\n← Абдураҳим ПЎЛАТОВ нега ҚОПИБ ГАПИРАДИ? (6-қисм)\nИслом демократияси – нафис демократия. Бироқ унга ким қандай эришмоқчи? →\nPosted on Yanvar 1, 2009 | Leave a comment\nМенинг исломий илмим 5-6 қисқа сураларни ёдлашдан нарига ўтмаган, бироқ мен кўпгина диний уламолардан баъзи нарсаларни эшитганман. Шуни ҳам айтиб ўтишим керак-ки, менинг отам мулла Ёқуб ўз даврларида яхшигина саводхон, Қуръони карим сураларини кучли ва чиройли қироат билан ўқир, қишнинг узоқ тунларида бизга, ўз фарзандларига, китоблар ўқиб берар эдилар.\nКейинги пайтда баъзи ўзбекзабон Интернет-сайтларда «Ислом ислоҳга муҳтожми?» деган мавзу атрофида бахс бораётганга ўхшайди.\nМазкур бахсни ўзини гўёки Ислом дунёси ривожланишдан орқада қолиб кетмоқда, дея куюнгандай қилиб кўрсатишга уринаётган, аслида ҳозирги замон ўзбек демагогларининг энг йирик намоёндаларидан бири бошлаб берди.\nТабиатида ҳар бир ўтган-кетганга ҳурадиган кўппакка хослик бўлган мазкур профессорни демагог дейишга тўла асос бор, – буни профессор ўзининг собиқ сафдошларига бўлган муносабатидан англаш қийин эмас.\nНазар солсангиз, бу демагог ўз олдига «Ислом дунёсининг ривожланишдан орқада қолиб кетганининг туб сабаблари нимада?» деган саволни қўймайди ва уни чуқур таҳлил қилишни истамайди ҳам. Сиёсатда мурдага айланган бу шахсни 1989-91 йилларда яқиндан билган одамлар унда шаклланган бир изтироб, оғриқ, касаллик бора-бора чуқур бир иллатга айланган хислатини яхши билишади.\nЎзбекистон «Бирлик» халқ ҳаракати (ЎБХҲ) 1989 йили ўз фаолиятининг чўққисига чиққанида бу шахс мамлакатга президент бўлишига шўбҳа қилмас эди. 1990 йил бошида партия тузишга қатъий қарши бўлган бу шахс (мас., мен кўндира олмаганман) кейинчалик бари бир тузилган «Бирлик» партиясини 1991 йили давлат рўйхатидан ўтказилишига тамоман қарши бўлган.\nБунинг натижасида у 1991 йил 29 декабрда бўлиб ўтган президент сайловига яқинлаша олмади ҳам. Бу муваффақиятсизлик профессорнинг психикасида ўчмас ва тузалмас яра қолдирди.\nВақтлар ўтди, унинг амбициялари саробга айлана борган сари у «ўчини» ўзининг собиқ сафдошларига қаратган бўлса, бир пайтда турли йўллар билан Ислом Каримов ҳукуматига «ёқишга» ҳаракат қила бошлади:\n(а) Ўзбекистонда, оғир шароитда, мустабид тузумга қарши қўлидан келгунча кураш олиб олиб бораётган демократик ташкилотларни обрўсизлантириш,\n(б) ўз сафдошларининг яқинларининг ҳукумат томонидан қамалишидан қувонч ва қаноат изҳор этиш,\n(в) ўз сафдошларининг Хизб ут-Тахрирга алоқаси бор, деб кўрсатиш,\n(г) ўн минглаб соф мусулмонлар қамоқларда азоб тортаётганларида Исломга тош отиш, – Ўзбекистон ҳукуматига буларданда ёқадиган нарсалар борми?\nМен яна бир марта диний билмим йўқлигини тан олган ҳолда ўзимнинг фикрларим билан ўртоқлашмоқчиман. Албатта, фикрларим тўғри, дейишдан йироқлигимни ҳам айтиб қўйишим керак.\nНасронийлар китоб аҳли эканини биламиз. Бир замонлар мазкур диннинг баъзи намоёндалари Аллоҳ томонидан туширилган Инжилни динни ислоҳ қилиш мақсадида ёки ўзлари тушунганича ёзганликлари қандай оқибатларга олиб келганини ҳам биламиз. Аллоҳ инсонни яратди-да, бир пайтнинг ўзида уни синаш механизмларини ҳам мукаммал қилди: У бандасига нафақат яхши хисларни, балки унга уни синовчи ёмон иллатларни ҳам кўрсатиб қўйди. Агар Аллоҳ бандасига гуноҳлари учун биргина Ўзининг қаҳру жазосидан қўрқишни ато этганда эди, у ҳолда инсониятда ҳеч қандай муаммо бўлмас эди. Бироқ У бандасига ҳайвоний қўрқувни, яъни банданинг банда олдидаги қўрқувини ҳам берди. Қалб, иймон ва эътиқод билан ҳис қилинадиган Аллоҳ олдидаги қўрқувдан фарқли ҳайвоний қўрқувни банда фоний дунёда тана, руҳияти, яшаш тарзининг ёмонлашуви каби кўпгина бошқа жиҳатлар орқали сезади.\n«Ислом дунёси азалдан қолоқмиди?» ва «Унинг ҳозирги қолоқлигининг туб сабаблари нимада?» деган саволларга ҳозирги замон фани қандай жавоб бериши устида мен қуйидаги мисолни келтирмоқчиман.\n2001 йил сентябрь ойида Ўзбекистонга «Гёте-институт» ташкилотининг таклифи билан Тошкентдаги Ислом университети талаба ва ўқитувчилари олдида бир неча маърузалар қилиш учун АҚШнинг Гарвард университетининг бир профессори келди (афсус исми-шарифи эсимда йўқ).\n15 сентябрь куни Германиянинг Ўзбекистондаги элчиси Мартин Ҳеккер ўз резиденциясига америкалик меҳмон ва ўзбекистонлик ўндан ортиқ одамни кечки овқатга таклиф қилди. Улар орасида мен ҳам бор эдим. Меҳмон асли суриялик бўлиб, кўп йиллар Германияда таҳсил олган ва университетларда дарс берган, охирги беш йилда эса АҚШда яшаб келмоқда экан. Таом устида қизғин сўҳбат бўлди, исломшунос меҳмонга Ислом тарихига оид кўп саволлар берилди. Хусусан, нега Ислом дунёси ҳозирги замон тараққиётидан жуда орқада қолиб кетган, деган саволга олим батафсил жавоб берганлиги эсимда. Жавобининг бошида меҳмон америкалик бир исломшунос олимнинг (афсус-ки, унинг ҳам исми-шарифи эсимда йўқ) китобидан бир парча келтирди.\nПарчанинг мазмуни ушбу эди: «ўрта асрларда Ер куррасига бошқа сайёралардан бир космик кема учиб келса эди, унинг ичидаги онгли мавжудодлар кема Ерга яқинлашганда Ерда ўта ривожланган катта бир ҳудудни кўрган бўлар эдилар. Бу ҳудуд Ислом дунёси ҳудуди бўлиб, унинг атрофида эса космик меҳмонлар кўзи ривожланмаган варвар қабилалар яшовчи ҳудудларга тушган бўлар эди».\nБу цивилизация қаёққа кетди, деб савол берди АҚШдан келган олим ўтирганларга ва ўзи жавоб берди. Ўнинг айтишича, юксак ривожланишга эришган Ислом дунёси маълум маънода «нозиклашиб» кетган ва унда ўз-ўзини ҳимоя қилиш ҳисси деярли йўқолган.\nИслом дунёсида варварлар ҳақида нотўғри тасаввур шаклланган, яъни варварлар бостириб келганда ҳам ривожланишни кўриб лол бўлиб қолишади ва биздан ривожланишни қабул қилишади, деб ўйлаганлар. Ислом дунёсининг инқирозга учраши бир неча ташқи факторларга боғлиқ бўлса-да, бироқ асосий сабаби салб урушлари билан боғлиқдир. Бошқача айтганда юксак ривожланган Ислом дунёсини Европа йўқ қилган ва кейин ҳам у қайта ривожланишига йўл бермаган.\nОлимнинг таъкидлашича,Ислом Ҳақ йўлида инсонни юксак чўққиларга олиб чиқадиган таълимот бўлгани, бошқалари эса залолат сари олиб борувчи эканлиги учун Исломнинг душманлари бениҳоя кўп бўлган ва улар унга зарба бериш учун ҳеч нарсадан қайтишмаган. «Ҳалиям мусулмонлар дунёси сабрли, бардошли экан, акс ҳолда у ўз душманларига нисбатан исён қилиб, уларни супуриб ташлаши мумкин эди» деди Гарвард университети профессори.\nМен яқинда инглиз олими Жон Беннет қаламига мансуб «Донолик Муаллимлари» деб номланган асарни ўқиб чиқдим. Асарнинг охирги икки боби Ислом тарихида ўтган ҳамадонлик ва туркистонлик, хусусан бухоролик, самарқандлик ва тошкентлик Донолик Муаллимларига бағишланган. Муаллиф Ўрта Осиё яқин-яқин асрларгача Ислом маркази бўлганлиги, у ҳатто Ислом ватани бўлган араб мамлакатларидан ҳам устунлик қилганини ёзади ва бир пайтнинг ўзида бу ўлкада турли дунёвий фанлар жуда ривожланганига урғу беради.\nТуркий мақол «Яхши гапдан илон инидан чиқади, ёмон гапдан мусулмон динидан чиқади» инсонларнинг минг йиллаб кузатишлари натижасида чуқур ижтимоий-сиёсий ва фалсафий ҳикмат сифатида юзага келган. Бу мақол бир томондан Ислом Яратганнинг бандаси учун бениҳоя қатъий, мустаҳкам таълимот эканлигини ва у юксак мантиққа асосланганлигини кўрсатса, иккинчи томондан инсон табиати ва руҳияти зулм, истибдод, ёлғон, адолатсизлик ва бошқа иллатларга чидамсизлигини кўрсатади.\nҲикоя. Мен ишлаган Тошкент давлат педагогика институти математик анализ кафедрасининг мудири Павел Петрович Логинов динлар, хусусан Ислом тарихини жуда яхши билар эди. Ҳар ҳафта бир кун математик семинардан кейин у бизларга: «Ну, куда пойдем, ребята?» деб мурожаат қилар, биз эса унинг мароқли ҳикояларини эшитиш орзусида: «В кабак!» дер эдик. Бирор сўлим жойни топиб, биз Ислом тарихидан гапириб беришни сўрар эдик. Унинг уй кутубхонасида Ислом тарихи ва фалсафасига оид китоблари кўп эди.\nБир куни, ўлимидан сал олдин, иккаламиз гаплашиб ўтирганимизда, Павел Петрович тўсатдан: «Мен ёш бўлганимда Исломни қабул қилар эдим» деди. Мен ҳайратланиб: «Исломнинг қайси жиҳати Сизни ўз динингиздан воз кечишга ундади?» деб сўрадим. У икки сўз билан жавоб берди, холос: «Его строгость» (Унинг қатъийлиги). Павел Петрович касалхонада вафот этди. У мусулмон бўлиб вафот этдми-йўқми – билмайман.\nБарча бошқа динларга чидамлилик намуналарини намойиш қилган Ислом дунёси шафқатсиз тазйиқларга учраган ва ҳозир ҳам учрамоқда: айтиш лозим-ки, нафақат ташқи, балки ички душманлар томонидан ҳам. Шундай ҳолатда нафақат баъзи мусулмонлар динидан чиқади, балки мазкур норозилик ижтимоий психология (кайфият)га айланади. Мас., Фаластин давлати бундан сал кам 60 йил олдин тузилиши лозим эди (БМТ қарорига кўра), бироқ бунга шунча давр ичида Исроил ва Ғарб давлатлари (асосан, АҚШ) тўсқинлик қилиб келмоқда. Соддалаштириб айтганда, ўша пайтлар (5-10 йил ўтгач) адолатсизлик ва чорасизлик туфайли 15-20 та мусулмон «динидан чиққан», яъни қўлига қурол олган бўлиши мумкин. Энди бу феномен, яъни Исроилга қарши кураш Фаластинда ижтимоий психологияга айланди.\nАфғонлар 18-19-асрларда Ҳиндистон орқали Ўрта Осиёга кириб келмоқчи бўлган инглизларнинг йўлини тўсган ва улар билан, адашмасам, 50 йил уришишган. 20-асрда Афғонистон ўн йил тиш-тирноғигача қуролланган СССР билан ҳаёт-мамот курашини олиб борди, бу урушда миллионлаб афғонлар ҳалок бўлди. Мана етти йилдир-ки, дунёнинг энг қудратли давлати бўлган АҚШ бошчилигида бутун Ғарб мамлакатлари билан курашмоқда. Мустақиллик ва озодлик учун бўлаётган бу курашда бутун Афғонистон аҳолиси «динидан чиқса» мен ажабланмайман.\nҲикоя. СССР-Афғонистон уруши даврида мен ишлаган педагогика институтига Афғонистондан қирқтача аспирантлар стажировкага келишди. Улар орасида Ҳабибулла исмли ўзбек йигити ҳам бўлиб, у жуда ҳам камгап эди, гап сўрамасангиз ўзи гапга аралашмас эди. Бир куни кафедрада ўқитувчилар гаплашиб ўтирганларида туюқсинда Ҳабибулла гапга кирди, ҳаммамиз ҳайратланиб уни эшита бошладик (сўҳбат Афғонистон ҳақида эди). У айтди: «Агар сиз бир одамга шу хонани жаннатга айлантириб бериб, унга шу хонадан ҳеч қачон чиқмайсан, деган шарт қўйсангиз, шу хона у одамга дўзахга айланади». Биз унинг фалсафасидан қотиб қолдик, совет мафкурасига ишониб юрган одамлар биринчи марта афғонлар нақадар эрксевар халқ эканини тушунишди.\nБуларга (Фаластин ва Афғонистон урушларига) ҳам Ислом айбдорми?\nЮқорида эсланган демагог профессор Ислом ислоҳотга муҳтож, мусулмон одамлар ўзини портлатиб бошқаларни ҳам ўлдирмоқда, Ислом шундан бошқа кашфиётни қила олмаган, деган иддао билан майдонга чиқмоқда. Эссиз сиёсатчилик! У масала моҳиятига ё тушунмайди, ёки ўзининг ҳокимиятга эришиш йўлидаги носоғлом амбициялари натижасида Ислом душманларининг тили билан гапирмоқда.\nАллоҳнинг калималари, – Ислом таълимоти, – муқаддас Қуръони каримда мужассамланган. Юқорида айтилгандек, насронийлар ҳам аҳли китоб ҳисобланадилар, бироқ уларга тушган Инжилнинг дастлабки қиёфаси турли одамлар томонидан ўзгартирилган. Ким билади, балки ўша даврларда «Насронийлик ислоҳга муҳтож» деган иддао билан бир профессор чиққанми, ёки Инжилни ўзгартирган одамлар ўзлари тушунган (ёки тушунмаган) қадар, ёинки ўзларига мослаб ўзгартиришганми?\nБаъзи тилларда битта сўз урғу турли жойларга қўйилганда турли хил маъно касб этади. Сиёсатда бу эффект айниқса кўп қўлланилади. Сиёсатни ҳалол, тўғри қўллар билан амалга ошираётган одам сиёсатга урғуни тўғри қўяди, Ислом Каримов каби сиёсатчилар эса жамиятни чалғитиш, ўз сиёсатининг нотўғри эканини яшириш учун урғуни бутунлай бошқа нарсага қаратадилар. Исломнинг ислоҳотини талаб қилаётган профессоримиз ҳам урғу масаласида, образли қилиб айтганда, И.Каримов …ган, бу – босган, дейиш мумкин. Мас., ҳижоб масаласини олайлик.\nАёлларнинг ўралиб юриши лозимлиги ҳақида Қуръони каримда аниқ айтилганини биламиз. Келинг, шу масалага ҳозирги замон фани нуқтаи-назаридан ҳам қарайлик. Инсоният соғлом бўлиши учун эркак зоти (аёл зоти ҳам) зарарли эҳтирослардан холи бўлиши керак. Ислом бу масалада бошқа динларга намуна бўлиши мумкин. Баъзи инфузорияларни ҳисобга олмаганда ҳайвонот дунёсида кўпайиш эркак ва урғочи вакилларининг жинсий қўшилишидан юз беради. Бу дунёда бундай ҳолат бир муддатда (мас., қўйларда олти ой, қора молларда тўққиз ой ва ҳ.) фақат бир марта юз беради, бошқа даврда эса ҳайвоннинг эркак зоти урғочисига тамоман бефарқ ва эътиборсиз бўлади. Ҳайвонот дунёсида жинсий алоқа масаласида Аллоҳ гуноҳни нозил қилганми-йўқми, билмайман, бироқ одамзот учун кўз зиносидан тортиб оғир гуноҳларгача белгиланган.\nҲИКОЯ. Гулистон шаҳрида Дервиш Қодиров (аслида Дервиш Қодр) деган йигитни танир эдим. Унинг отаси ироқлиу араб бўлиб, онаси гулистонлик қрим татар аёл бўлган. Отаси СССРга ўқишга келиб қрим татар қизга уйланиб, уни ватанига олиб кетган. Дервиш мактабни битиргунча отаси вафот этган. Мактабни битиргач, Дервиш «мен она юртимга бораман» деб СССРга келган (опаси арабга турмушга чиққанлиги сабабли онаси Ироқда қолган). Дервиш Қуръони каримни назаримда ёддан билар эди. У Ироқда жума куни мактаб дарси мачитга кўчирилиши, ҳафтада бир кун диний дарс ўтилишини айтар эди. Ўша пайтларда Гулистонда ўқимишли муллалар жуда кам бўлиб, айниқса Рўзи-рамазон ойида ифторликни ўтказадиган муллалар етишмас эди. Мен бир кун Дервишдан: «Сенинг диний илминг жуда яхши, бирор мачитда имомлик қилсанг бўлмайдими?» дея сўрадим. У жавобан: «Менга мумкин эмас, менинг кўзимда гуноҳ бор. Қирқ беш ёшдан кейин имомликка ўтишим мумкин» деди. У назаримда кўз зиносини назарда тутган эди. (Тугади).\nҲайвонот дунёсидан фарқли инсониятда жинсий алоқа кўп ва пала-партиш бўлиб, бу жуда ёмон оқибатларга олиб келади. Мас., яқин қонларнинг аралашуви (яқин қариндошлар орасидаги оила қуриш) оғир ақлий ва жисмоний мажруҳликларга олиб келишини фан исботлаган, буни Ислом олимлари ҳам кўп замонлар илгари тушуниб етганлар.\nҲайвонот дунёсида гавда, очиқ тана шакли ҳеч қандай эҳтирос уйғотмайди, инсониятда эса тананинг тўла ва ҳатто қисман очиқлиги сўзсиз носоғлом эҳтиросни қўзғатади ва ҳеч бўлмаганда кўз зиносига олиб келади. Шундай қилиб, ҳижоб кийиш аёллар ҳуқуқини чеклаш эмас, балки инсониятни зарарли эҳтирослар, пала-партиш жинсий алоқалардан сақлаш ва охир-оқибат унинг (инсониятни) жисмоний, маънавий ва руҳий софлиги, саломатлигини таъминлашга қаратилгандир. Худди шундай, Исломдаги никоҳ, эркакларга тўрттагача (маълум шартлар бажарилганда) хотин олиш, аёлнинг номаҳрам эркаклар даврасида бўлмаслиги, аёлнинг ёлғиз ёки номаҳрам эркаклар даврасида сафарга чиқмаслиги ва кўпгина бошқа ҳаётий жиҳатлар фан, хусусан тиббиёт нуқтаи назаридан тўғри эканини исботлаш мумкин.\nИслом ва демократия мавзуси ҳам бахсларга олиб келаётгани кўпчиликка маълум. Мен ҳам шу мавзу бўйича ўз фикрларимни айтиб ўтмоқчиман. Бундан ўн беш йиллар чамаси илгари мен рус тилида Швецияда чоп этилган, йирик араб исломшунос олимининг (узр, исми-шарифлари унут бўлган) «Жиҳод» номли кичик китобини ўқиганман. Китобнинг бошида муаллиф Исломнинг асосий принциплари, яъни унинг марказий нуқтасини келтирган. Жуда оддий жумлалар бўлишига қарамай, бу принципларда қудратли бир куч жой олганини сезиш мумкин. Мана ўша принциплар:\n– ҳеч бир банда иккинчи бандага сажда қилмаслиги керак;\n– ҳар бир банда фақат ягона Зот – Аллоҳга сажда қилиши керак.\nШу ўринда мен дедуктив фан ҳақида, бундай фанни билмаган ёки эшитмаган ўқувчи учун қисқача маълумот бериб кетмоқчиман. Мантиқ (логика) ва математика ана шундай фанлардир. Мас., бирор математик назарияни қуриш учун унинг аксиомалари (аксиоматик назария) деб аталувчи бир неча (чекли ёки чексиз сондаги) жумлалар олинади ва улар шу аксиоматик система учун тўғри (рост, ҳақиқат, исбот талаб қилмайдиган) деб ҳисобланади. Бундан ташқари, аксиоматик системанинг яна бир қуроли, яъни келтириб чиқариш қоидалари (КЧҚ) берилади. КЧҚ шундай аппарат-ки, бу аппарат ёрдамида берилган аксиомалардан қандай ва қай кўламда тўғри (рост, ҳақиқат) жумлаларни келтириб чиқариш мумкинлиги масаласи ечилади.\nХудди шунга ўхшаш, Исломнинг икки принципини унинг аксиомалари деб қараш мумкин.\nФараз қилайлик, бу икки принцип тўлиқ амал қилаётган инсонларнинг бирор жамияти мавжуд бўлсин. Биринчи принципдан дарҳол шу жамият аъзоларида ҳайвоний қўрқув, яъни бир банданинг иккинчи банда олдидаги қўрқуви йўқолиши келиб чиқади. Бошқача айтганда, шу жамиятда зулм, адолатсизлик ва бошқа иллатлар бўлмайди; одамларда фақат битта қўрқув, яъни қилмишлари, иллатлари учун Аллоҳнинг жазосига учраш қўрқуви қолади, холос. Кўриниб турибди-ки, шу икки оддий принципдан инсоннинг барча ҳуқуқлари ва эркинликлари, жамиятнинг соғломлиги, яъни иллатсизлиги келиб чиқади. Савол туғилади: мазкур икки принцип асосида шаклланган жамиятда ҳеч бир одам иккинчи одам олдида сажда қилмаса, у ҳолда одамлар орасидаги муносабат қандай бўлади? Аллоҳ бандасини дунёга келтирганда уни қандайдир хислатлар билан яратади: бир бандаси ақл-фаросатли, иккинчиси жисмоний паҳлавон ва ҳ. Агар банда ўз хислатларини инсонларга яхшилик қилишга қаратган бўлса, у ҳолда бу банда ҳурмат қилинади.\nОтамнинг ҳикоялари. Ҳар қандай банда ўз табиатидаги иллатлар даражасига кўра икки зот, – фаришта ва иблис, – орасида туради: унинг иллати қанча кам бўлса, у шунча фариштага, иллати қанча кўп бўлса, шунча иблисга яқин туради, бироқ тўлиқ фариштага ёки иблисга айланган одам бўлмайди, дер эдилар отам. Бу фикрни давом эттириб, отам: «Жамият ҳам оғиб туради; унда фариштага яқин одамлар қанча кўп бўлса, жамият фаришта томонга оғади, акс ҳолда эса шайтон томонга оғади» дер эдилар.\nЖамиятнинг фариштага яқин ҳолатига қандай эришиш мумкин? Умуман, эришиб бўладими?\nЖавобнинг яққол кўзга ташланадиган жиҳати ушбудир: куч ва зулм билан, мажбурлаб буни амалга ошириб бўлмайди. Уламоларнинг айтишларича, инсонга фақат ўзини ислоҳ қилиш буюрилган. Жамиятни инсон томонидан ислоҳ қилишга уриниш албатта зўравонликка олиб келади ва, демак, жамиятни ислоҳ қилиш учун ягона йўл – даъват йўли қолади, холос.\nЯна математика тилига ўтамиз. Бу фанда абстракт (мавҳум) автомат (уни баъзан «қора қути» ҳам дейишади) тушунчаси мавжуд бўлиб, у ҳар қандай бир ҳаёлий қурилма шаклида тасаввур этилади. Автомат:\n– турли хил ички ҳолатлар;\n– информация кирувчи ва информация чиқувчи каналлар ва\n– унинг фаолияти (ишлаши)ни таъминлайдиган программасидан иборат бўлади (жуда соддалаштириб айтилганда). Ҳар бир вақт моментида ишлаётган автомат қандайдир бир вазиятда бўлади. Программа буйруқлардан иборат бўлиб, автомат ўз ички вазиятини шу буйруқлар асосида ўзгартириб туради. Тикув машинаси, компьютер, қўл телефони ва бошқа сон-саноқсиз қурилмалар автоматлардир. Одам ва жамиятни ҳам мураккаб автоматлар деб ҳисоблаш мумкин. Автоматлар назариясининг асосий масалаларидан бири шундай: маълум бир ички вазиятда бўлган автоматни иккинчи бир вазиятга ўтказувчи унинг программасида буйруқлар кетма-кетлиги мавжудми? Бу саволни, мас., Ўзбекистондаги жамиятга нисбатан айтайлик. Шу сатрлар ёзилаётган вақт моментида Ўзбекистон жамияти маълум бир ички вазиятда турибди. Уни, мас., демократик давлат вазиятига ўтказа оладиган программа топиш мумкинми?\nИслом дунёси пайғамбаримиз Муҳаммад алайҳисалом (с.а.в.) ҳаётларининг охирги ўн йиллари ва тўрт халифалар пайтида Ислом демократияси деб аталмиш жамиятни ярата олганлар. Бу жамият Исломнинг юқорида айтилган икки принципи тўлиқ амал қилган жамият бўлган. Ижтимоий ва бошқа иллатларнинг минимумга туширилиши бу жамиятда мусулмончилик дейилган. Демак, Аллоҳнинг буюрган амалларига тўлиқ риоя қилиш ва буюрмаган амаллардан тўлиқ воз кечиш жамиятни мусулмончиликка олиб боради.\nМен 90-чи йилларда ва ҳатто 2000-чи йилларда ҳам бу ҳақда интервьюлар (хусусан «Озодлик» радиосига) берганман ва ёзганман. Кези келганда шуни ҳам эслатиш керак-ки, кимдир, Европа ва Марказий Осиё мамлакатларини саёҳат қилгач: «Европада мен мусулмончиликни кўрдим, бироқ Исломни кўрмадим, Марказий Осиёда Исломни кўрдим, бироқ мусулмончиликни кўрмадим» деган экан. Мазкур фикрнинг ҳар иккала қисми ҳам нисбий ҳақиқатдир, холос. Ислом демократияси кейинчалик унинг душманлари томонидан йўқ қилинган.\nҲар қандай ҳокимият мажбурлаш (босим ўтказиш) аппаратидир. Буни яхши тушунган Ислом душманлари халифаликлар ўрнига подшоликларни, яъни ички душманларни юзага келтирганлар.\nҲозирги пайтда Ислом демократиясига қайтиш реалликми? Йўқ, реаллик эмас! Сабаби қаерда?\nБиринчидан, Ер юзида Ислом демократиясига сал бўлса-да ўхшайдиган мамлакат йўқ. Ҳатто ўзини Ислом мамлакати деб ҳисобловчи араб мамлакатлари ҳам ундан бениҳоя узоқ бўлиб, Ўзбекистонга ўхшаш мамлакатлар ҳақида гапирмаса ҳам бўлади.\nИккинчидан, «мусулмон» давлатлар орасидаги иқтисодий, сиёсий, маданий ва маънавий фарқлар шу қадар катта-ки (мас., бир томонда араб шайхлари нефтни сотишдан тушган беҳисоб пулларга кўмилиб ётганда иккинчи томонда дастлаб СССРдай қудратли давлат, ҳозирда эса АҚШ бошчилигидаги бутун Ғарб давлатлари билан уришаётган қашшоқ Афғонистон), бу ҳолат Ислом душманларига жуда қўл келади ва улар Ислом цивилизациясини тиклашга йўл бермайдилар.\nУчинчидан, собиқ СССРнинг мусулмон ҳудудларида Исломнинг аҳволи ўта аянчли. Мас., темурийлардан кейин майда хонликларга бўлиниб кетган Марказий Осиёда бўлган венгр сайёҳи ва олими Г.Вамбери хонлар ўз давлат ва давлатчаларида ўрнатган тартибни «ҳатто бир тўшакда ётган эру-хотинлар ҳам бир-бирига ишонмас эди» дея таърифлаган. Хонлар ўрнига келган рус мустамлакачилари Марказий Осиёда биринчи навбатда Ислом қадриятларига зарба беришга интилганлар, большевиклар эса бу ҳудудни ҳам Худосиз қилишга эришганлар. Ислом Каримов каби энг янги тарихда ҳукм сураётган марказий осиёлик давлат раҳбарлари ўз сиёсатларига яна Исломга қарши курашни асос қилиб олдилар. Тўлиқ МХХ назорати остида турган Бухоро диний мадрасаси ва Тошкент Ислом университети ҳозирги пайтда кимларни етиштириб чиқармоқда?\nБешинчидан, … ва ҳ. Шундай шароитда Ислом цивилизациясига қайтиш ҳақида гап бўлиши мумкинми? Албатта, йўқ.\nУ ҳолда тарихда ўтган Ислом цивилизацияси билан бутунлай хайрлашиш керакми? Албатта, йўқ. Ноумид – шайтон. Менинг назаримда, «мусулмон» давлатлари бу йўлда дастлаб Ғарб демократиясининг бирор формасини бошидан кечириши керак. Инкор этгани шошманг!\nИслом нуқтаи-назаридан Ғарб демократияси номукаммал, зарарли ва охир-оқибат тушкунликка олиб борувчи тузумдир. Бироқ, мас., Ўзбекистонда умуман асари ҳам кўринмайдиган жиҳатлар бор-ки, улар демократик тузум шаклланган мамлакатларда яққол ишлаб турибди. Мас., бу мамлакатларда коррупция, ўғрилик, таъмагирлик, порахўрлик ва ҳоказо ижтимоий иллатлар минимум даражасига туширилган. Инсонлар ўз ҳуқуқ ва эркинликларини билади, давлат эса ўша ҳуқуқ ва эркинликларни ҳурмат қилади ва таъминлайди.\nОдамлар психологияси шу қадар муътадиллашган-ки, мен, мас., Францияда икки ярим йил яшаб, ҳали бирор марта на кўчада, на бир жамоатчилик жойида ва на транспорт ичида икки одам уришиб турганини кўрмадим, бир одам бир одамни ўлдириб қўйганини эшитмадим, бирор одам иш ҳақини ололмаганидан зорланганини билмадим. Францияда инсонларнинг хушмуомилалиги одамни лол қолдиради, касалхоналарда инсонга гулни парвариш қилгандай муносабатда бўлишади. Бошқача айтганда, бу мамлакатларда мусулмончилик элементлари яққол кўзга ташланади.\nМашҳур италян ҳайкалтароши Микеланжелодан: «Сиз бундай нафисликка қандай эришасиз?» деб сўраганларида, у: «Мен бир харсанг ёки мармар тошни оламан-да, ундан барча ортиқча жойларини олиб ташлайман» деб жавоб берган экан.\nҒарб демократиясининг, сўзсиз, анча ортиқча жойлари бор. Ўзбекистондаги сиёсат, иқтисод, фан, маданият, дин, санъат, инсон ва жамият психологияси (ва ҳ.)нинг йиғиндисини ўн қаватли баҳайбат харсанг тош каби қараб, унинг ортиқча жойларини олиб ташласангиз, нўхотдай бир нафис тошча қолади, холос.\nЎзбекистон (мас.) аввал нафислиги ҳам, ортиқча жойлари ҳам кўп бўлган тузумга кириши, унга ўрганиши лозим. Бу биринчи қадам бўлиб, уни мамлакатда мусулмончилик элементларини шакллантириш даври, деб аташ мумкин. Бир пайтнинг ўзида дин намоёндалари Ислом демократияси моҳиятини тўғри тушуниб, уни амалга ошириш йўлида ҳар қандай зўравонликка ўтишдан воз кечишлари лозим.\nЎзбекистондаги зўравонлик сиёсати ноғорасига ўйнаётган дин намоёндалари мачитларда, бу сиёсатни рад қилганлари эса қамоқхоналарда ўтирибди ёки чет элларда муҳожиратда юришибди. Ислоҳ Исломга эмас, балки сиёсий тузум намоёндалари ва уларнинг ижтимоий буюртмасини бажараётган ва мачитларда шу тузумни кўкларга кўтариб намозхонлар олдида маъруза қилаётган «диндор»ларга тааллуқлидир. Менинг назаримда урғу ана шундай қўйилиши керак.\nThis entry was posted in Толиб ЁҚУБОВнинг мақолалари and tagged Толиб ЁҚУБОВ. Bookmark the permalink.


Таълим - Page 2 of 17 - Bukhara News\nАкадемик лицейлар имтиҳонларининг натижаси эълон қилинди\nШерзод Камалов 06.09.2021\n2021 йил 30 август куни ўтказилган академик лицейларга кириш тест синовида иштирок этган талабгорларнинг тест натижалари эълон қилинди. Натижалар билан талабгорлар litsey.edu.uz порталидаги шахсий кабинетига ўзининг логин ва пароли билан...Давомини ўкиш\nМактабларда ўқишни 6-сентябрдан эмас 1-октябрдан бошлаш таклиф этилди. Шунингдек таклифда олийгоҳларда ҳам ўқишни 1-октябрдан бошлаш кераклиги айтиб ўтилди Агар ўқув йили йил фаслларига эмас, молиявий йилнинг тўртинчи чорагига мосланган ҳолда,...Давомини ўкиш\nТаълим кредитлари: кимга, қанча муддатга берилади? Имтиёзлар борми?\nШерзод Камалов 05.09.2021\nТаълим кредити «…тижорат банклари томонидан уларнинг қайтарилиши, тўловлилиги, муддатлилиги ва улардан мақсадли фойдаланиш шартлари асосида белгиланган талабларга мувофиқ амалга оширилади» дея келтирилган. Бу нима дегани аввало, бу ҳам бир кредит....Давомини ўкиш\nДТМ мандатни кўриш усулларини маълум қилди\n6та усулдан фойдаланиш мумкин: my.dtm.uz сайти орқали:mandat.dtm.uz сайти орқали:mandat.dtm.uz сайтининг «Бакалавр-2021» бўлимидан аниқлаш имкони бор. Қуйидаги ботлар орқали: (абитуриентнинг ИД рақамини юборган ҳолда):@mandat2021bot@mandat_2021_1_bot@mandat2021_2_bot@mandat2021_3_bot@mandat2021_4_bot 5100 рақамига СМС хабарнома юбориш орқали:...Давомини ўкиш\nМандат қисқа вақт ичида эълон қилинади\nҲурматли, абитуриентлар! Тез орада мандат натижалари эълон қилинади. Талабгорлар кўплиги ва ҳамма кутаётганини ҳисобга олиб, серверга ортиқча юклама бўлмаслиги учун якуний натижалар ҳудудлар кесимида бўлиб-бўлиб эълон қилинади. Барчадан илтимос, шунча...Давомини ўкиш\nЎртача балларнинг энг баланди Бухорода\nТест синовлари натижасида кундузги, сиртқи ва кечки таълимни қўшиб ҳисоблаганда энг юқори ўртача балл Бухорода қайд этилган — 75,28 балл. 2-ўринда Фарғона (73,3), 3-ўринда Тошкент шаҳри (73,12). Охирги ўринларда Андижон...Давомини ўкиш\nЯНГИ ЎҚУВ ЙИЛИДА БУХОРОДА 30 ТА ИХТИСОСЛАШТИРИЛГАН МАКТАБ ФАОЛИЯТ БОШЛАЙДИ\nКейинги йилларда Бухоро вилоятида ҳам ўқувчиларнинг чуқур билим олишлари учун қулай шарт-шароитлар яратиш мақсадида айрим фанлар чуқурлаштириб ўқитиладиган мактаблар тармоғи кенгайтирилди. 2020 йилда математика, информатика ва ахборот технологиялари ҳамда табиий...Давомини ўкиш\nТалабаларга ижарасининг бир қисмини давлат тўлайдими?\nШерзод Камалов 27.08.2021\nЖАВОБ: Ҳа, талабаларнинг ижара харажатларининг бир қисми давлат бюджетидан қопланади. Президент фармонига кўра, 2021 йил 1 майдан бошлаб: ➖ётоқхона билан қамраб олинмаган ва ўзига, шу жумладан ота-онаси (қонуний вакиллари)га тегишли...Давомини ўкиш\nЖАВОБ: Ҳа, талабаларнинг ижара харажатларининг бир қисми давлат бюджетидан қопланади. Президент фармонига кўра, 2021 йил 1 майдан бошлаб: ➖ ётоқхона билан қамраб олинмаган ва ўзига, шу жумладан ота-онаси (қонуний вакиллари)га...Давомини ўкиш\nЎзбекистон бўйлаб 1-синф ўқувчиларига аталган Президент совғалари ҳудудларга йўл олди\nҲар йили Ўзбекистондаги мактабларнинг 1-синф ўқувчилари учун туҳфа қилинадиган Президент совғаларидан иборат карвон 23 август куни ҳудудларга йўл олди. Совғалар 12 турдаги ўқув қуроллари, жумладан, портфель, дафтар, расм дафтари, акварель...Давомини ўкиш


hidoyat.uz – “Мовароуннаҳр” нашриётининг сайти - Ислом ва олам (2011/12)\nИслом ва олам (2011/12)\nҚозонда танлов ўтказилди\nШу йил 20 ноябр куни Татаристон мусулмонлари идораси ҳамда Ислом маданияти, фан ва таълимини қўллаб-қувватлаш жамғармаси Қозон шаҳрида наққошлар ва хаттотлар танловини ўтказди. Танловга мамлакатнинг турли ҳудудлари ва қўшни ўлкалардан қирқдан ортиқ ижодий ишлар етиб келди. Ўн бешта ижод намунаси саралаб олинди ва уларнинг муаллифлари сўнгги босқичда беллашишди.\nҚатнашчилар махсус тахталарга нақшлар, расмлар солишди; мусобақа жараёнида ҳамкасблар ва томошабинлар эркин мулоқот қилишди. Қизиқарли ўтган тадбирда қозонлик Игор Афанасев ва Лил Ди ғолиб деб топилди.\nҚуръони каримнинг йирик босма нусхаси\n2012 йилнинг июнига қадар Қозоннинг бош масжиди – “Қул Шариф” жомеида дунёдаги энг катта Қуръони карим намойиши ўтказилади.\nЭни 1,5 метр, бўйи 2 метр бу Китобни италиялик ноширлар тайёрлашди. Бу нодир босма 800 кило оғирликка эга, шотланд қоғозига босилган 632 саҳифадан иборат. Муқоваси олтин, кумуш, малахит, яшма ва бошқа қимматбаҳо тошлар билан безатилган.\n“Барча инсонлар – биродардир”\nШвейцариянинг Берн, Юра ва Золотурн вилоятларидаги насронийлик ибодатхоналарида “Барча инсонлар – биродардир” номли кўчма фотокўргазма ташкил этилади. Кўргазмага қўйилган асарларда мамлакат мусулмонларининг кундалик ҳаёти – оилавий муносабатлари, илм олиши, иши, диний маросимлари ва бошқалар акс этади.\nИжодий ишларнинг муаллифлари швейцариялик мусулмонлар. Кўргазмадан мақсад мамлакатдаги мусулмонларнинг ижобий асл қиёфасини, мусулмон бўлмаган аҳоли билан самимий муносабатда эканини кўрсатишдир.\nМордовияда янги муфтий\n27 ноябр куни Саранск шаҳрида Мордовия мусулмонлари идорасининг X мажлиси бўлиб ўтди. Йиғилишда идора таркибига кирувчи уюшмалардан 52 нафар вакил қатнашди.\nСобиқ муфтий Абдулкарим Абдурашидов вафот этгани сабаб мажлисда ташкилий масала кўрилди. Кўпчилик овоз билан Илдус Исҳоқов янги муфтий этиб сайланди.


Ўзбекистонга илмлилар керак эмас!\nЧустлик Набижон ака¸ ўз ихтиросига чет элдан харидор чиқишидан умидвор.\nБу гапни ерни тош ва ажриқдан тозалайдиган машина ихтиро қилганидан бери боши ғавғодан чиқмаëтган чустлик Набижон Жумаев айтади.\nИкки журналист қиз биз эркакларга ўрнак бўлди,\nдейди Тошкентдан қўнғироқ қилган 64 яшар Абдуқаҳҳор ака 11 кундан бери очлик акцияси ўтказаëтган Саодат Омонова ва Малоҳат Эшонқуловалар тадбирига муносабат билдира туриб.\n-"Ëшлар" телеканалининг собиқ журналистлари очлик эълон қилишаяптию¸ шуларга муносбаат билдирмоқчи эдим. Мингдан минг раҳмат шу қизларимизга. Билмадиму мендан ëш бўлишса керак. Менинг ëшим 64да. Тошкентда туғилиб ўсганман. Ҳақиқий журналист қизлар. Бизнинг ҳозирги телевидениедаги журналистлардан хафа бўлишмасин. Улар ўлганда ҳам бунақа бўла олмайди. Шунинг учун бардамлик тилайман. Иложи бўлса, мен ҳам қўшилишардим, лекин уларнинг уйининг қаердалигини билмайман. Мана 10 кун бўлди. Наҳотки бирорта бир инсофли милициясими¸ прокурорими йўқмикан 30 миллионли халқнинг ичида. Нима учун ҳақиқатдан қўрқишади бизларнинг бу амалдорлар? Бу қачонгача давом этаркан? Неужели гаранг ҳаммаси? Журналистларнинг ичида наҳотки бирорта эркак йўқ ҳақиқий бир нимани айтадиган. Мана шунга хафа бўлиб кетасизда. Наҳотки эшитмаяпти ҳеч ким-а? Бутун дунë гапираяптию. Шу қизларнинг ҳақлигини билиб туриб нимадан қўрқишади? Нима бўлди¸ деб сўрайдиган одамнинг ўзи йўқ. Нима учун шунақа, дейди тошкентлик Абдуқаҳҳор ака.\nОқни қора¸ қорани оқ демайлик!\nСурхондарëнинг Шўрчи туманидан телефон қилган 30 яшарлик электромонтëр йигит Озодлик дастуридан ўрин олган “Баҳс майдони” эшиттиришига муносабат билдирди. "Баҳс майдони"да 24 май куни Берлинда ўз қурултойини ўтказган Ўзбекистон халқ ҳаракати фаоли ва унга қарши бўлган тошкентлик савдогар йигит мунозара қилган эди.\n- Яқинда мен Озодлик радиосида баҳс деган эшиттиришни эшитган эдим. Ўшанда тошкентлик тадбиркор Саид ака деган киши мухолифат вакили билан баҳс қилди. Шунинг фикрларига ўзимнинг муносабатимни билдирмоқчи эдим. Бу киши Ўзбекистондаги воқеаларни кимнинг таъсирида ëки кимнинг ëрдамида билмайману, лекин оқни қора қилиб кўрсатмоқчи бўлди у киши ëки қорани оқ қилиб кўрсатмоқчи бўлдими. Қорани оқ қилиб кўрсатмасликни тавсия қилган бўлардим. Ўзбекистоннинг келажагини маънавий инқирозда¸ деб ҳисоблайман. Мустақил бўлганимизга 20 йил бўлди. Менинг ëшим 30да. Мустақил бўлган кунларни яхши эслайман. Бирор-бир жиддий, келажакни белгилайдиган даражада ўзгариш ясай олди¸ деб ўйламайман-да ўзим яшаб турган минтақага қараганда. Мен ўзим алоқа соҳасида электромонтëр бўлиб ишлардим. Ҳозир ишдан бўшамоқчиман. Яқинда Россияга ишга кетмоқчиман, дейди шўрчилик суҳбатдошимиз.\nМен яратган ихтиронинг қадрига етишмаяпти\nНаманганнинг Чуст туманида яшайдиган Набижон Жумаев бундан 10 йил олдин далани тошдан тозалайдиган машина ихтиро қилиб қўйиб боши ғалвадан чиқмаганини айтади. Набижон ака ўз ихтиром учун олган патентимни сотаман, кейин Ўзбекистон ҳукумати афсусдан бармоғини тишлаб қолади¸ деган фикрда.\n- Мен Набижонман. Чустданман. Бизнинг бир-иккита муаммолар ҳеч ҳал бўлмаяптида. Мен бир техника яратганман. Шу техникани ҳеч чиқара олмайман. Бу бюрократик давлат президент Каримовникини ҳеч енгиб бўлмаяпти. Техникамиз дунë бўйича ҳозир нималарда ҳам чиқмади. Интернетда қидирдик, бошқа давлатларда қидирдик. Тош, ажриқ, қамишларни терадиган машина. Ернинг ҳайдов қисмини тозалайдиган машина. Ўзимиз бу ерда битта заводда тайëрлаганимизни ҳам олиб бориб яқин 10 йилдан ортиқ судлашиб ҳал қила олмаймиз. Суд охири тан олиб пул ажратиб берди 80 миллион сўм қарор қабул қилди. Ижро этилмасдан ëтибди. Ўзбекистонда суд ҳам, бошқаси ҳам ҳаммаси пул устида бўлса бир тийин экан. Машина ерни ҳайдов қисмида тозалайди. Бир техникага уланиб, агрегатлари, ишчи органларни ҳаракат қилиб ернинг ҳайдов қисмини сепарация қилиш йўли билан тош, ажриқ, қамишларни нима қилади. Мен иложи бўлса, патентимни чет элга сотмоқчиман. Менга иложи бўлса ëрдам қилсаларинг, бир спонсор топибми ëки харидор топиб патентимни бир сотай. Ўзбекистонда илмнинг хор бўлганини ҳамма билсин, дейди далани тошдан тозалайдиган машина ихтиро қилганини айтган чустлик Набижон Жумаев.


«Ёшлар» ва «аёллар» дафтарлари шакллантирилади — Review.uz\n«Ёшлар» ва «аёллар» дафтарлари шакллантирилади\nПрезидент раислигида ўтказилган йиғилишда «темир дафтар"лар сингари, ишсиз ёшлар бўйича алоҳида («Ёшлар дафтари»), ишсиз ва боқувчисиз хотин-қизлар бўйича алоҳида («Аёллар дафтари») рўйхатлар шакллантириш топширилди.\nЎзбекистон президенти Шавкат Мирзиёев раислигида 20 август куни мутлақо янги тизим, тартиб ва ёндашувлар асосида иқтисодий фаолликни ошириш ҳамда ҳар бир туман ва шаҳарга қўшимча захира яратиш чора-тадбирлари юзасидан видеоселектор йиғилиши ўтказилди, дея хабар қилди давлат раҳбари матбуот хизмати.\nБу ишларни тизимли амалга ошириш мақсадида, мамлакатимизда жорий этилган «темир дафтар"лар сингари, ишсиз ёшлар бўйича алоҳида («Ёшлар дафтари»), ишсиз ва боқувчисиз хотин-қизлар бўйича алоҳида («Аёллар дафтари») рўйхатлар шакллантириб, ҳар бири билан янги тизим, янгича тартибда манзилли ишлаш муҳимлиги таъкидланди.\nЭслатиб ўтамиз, жорий йилда Ўзбекистонда ижтимоий ҳимояга муҳтож оилалар тўғрисидаги маълумотларни ўз ичига олган «темир дафтар» рўйхати жорий этилган эди.\nБундан ташқари, йиғилишда тадбиркорликни ривожлантириш бўйича шаҳар ва туманлардаги қўшимча имкониятлар таҳлил қилиниб, уларни ишга солиш чоралари белгиланди.\nДавлат раҳбари барча ҳудудларда шундай имкониятлар борлигини таъкидлаб, уларни оқилона ишга солиш, кооперация орқали янги корхоналарни қўллаб-қувватлаш зарурлигини таъкидлади.\nЯна бир захира — эркин иқтисодий зоналардаги муҳандислик-коммуникация тармоқлари билан таъминланган 1 минг гектардан зиёд бўш ер майдонлари. Уларда 17 минг иш ўрни яратиладиган 120 та лойиҳани амалга ошириш мумкин. Йиғилишда ушбу лойиҳаларни пухта шакллантириб, тезроқ ишга тушириш муҳимлиги қайд этилди.\n«Яширин иқтисодиёт»ни қисқартириш ва шу орқали қўшимча захираларни шакллантириш топшириғи бериилди. Бундай қўшимча захиралар, шу жумладан, аҳолининг эҳтиёжманд қатламини қўллаб-қувватлаш учун муҳим манба бўлади.\n«Ёшлар» ва «аёллар» дафтарлари


3. Наманганда Президент мактаби қурилиши бошланди\n4. 23 миллион алиментни олдиндан тўлаган фуқарога чеклов олиб ташланди\n5. Наманганлик олим Россияда эътироф этилди\n6. Жаҳон банки НамМТИ лойиҳасига 80 минг доллар ажратди\nНаманган муҳандислик-технология институтининг “Тўқимачилик саноатида юқори малакали кадрлар тайёрлаш учун инновацион ўқув марказини яратиш” лойиҳаси Жаҳон банки томонидан 80 минг АҚШ доллари миқдоридаги маблағ билан молиялаштирилди.\n7. Халқ ичида бўл: Вилоят ҳокими муаммоларни уйма-уй юриб, ҳал этмоқда!\nПаспорт масаласига оид 12 та мурожаат шу жойнинг ўзида ҳал этилди. Демак, ҳудуд одамларининг ойлаб, керак бўлса йиллаб эриша олмаётган орзулари ушалди: уларга Ўзбекистон Республикаси фуқароси паспортлари тантанали суратда топширилди.\n8. Ҳукумат қарори: Наманганда болалар боғчасига қамров кучайтирилади\n9. Наманганда Россия билан ҳамкорликда тиббиёт факультети очилди\nБугунги кунда 220 та давлат тиббиёт муассасаси ва 350га яқин хусусий шифохоналар фаолият олиб бораётган Наманган тиббиёти учун замонавий билимларга эга мутахассислар етишмаётганлиги кўзга ташланмоқда. Наманган давлат университетида ўз фаолиятини бошлаш арафасидаги бу факультет ана шу эҳтиёжни қондиришда муҳим аҳамиятга эга.\n10. Камбағални отнинг устидаям ит қопади: Талабаларнинг ҳолини ким ўйлайди?\n11. ДХМдан нострификация бўйича янгилик: Хорижий дипломлар тан олинмоқда\nНасиба Хабибуллаева ва Хуршида Икромова бундан 10 йил аввал “Қирғиз-Ўзбек” университетини тамомлаган эдилар. Не орзу мақсадлар билан ўқишни битирганлик ҳақидаги ҳужжатларни қўлга олган икки битирувчининг дипломлари Ўзбекистонда тан олиниши жуда ҳам қийин кечди. Ортда қолган 10 йил давомида бормаган жойлари-ю, тақиллатмаган эшиклари қолмади. Қилинган меҳнат самара бермаганидан сўнг, ҳатто ўз касбидан ҳам бироз кўнгиллари совиди. Шундай тушкун кайфиятда юрган кезлари янграган хушхабар уларни яна бир бор уриниб кўришга ундади.\n12. ПАРТИЯ НАМАНГАНДА МИТИНГ УЮШТИРДИ: мақсадимиз – хориждаги юртдошларимиз ҳуқуқ-манфаатларини таъминлаш\n13. Ҳоким Наманганда тадбиркорликка тўсиқ бўлаётган муаммоларни тан олди\n14. Партиянинг аҳди қатъий: "Миллий тикланиш" ўз сўзидан қайтмайди!\n15. МАЪМУРИЙ ҚАМОҚ ЖАЗОСИНИ ЎТАШ ТАРТИБИ ҚАНДАЙ?


Европа иттифоқининг асосий муаммоси маълум қилинди\n18.06.2018 09:41 0 1209\nЭстония аҳолиси ўртасида ўтказилган сўров натижаларига кўра, иммиграция Европа иттифоқининг энг асосий муаммосидир. Бу ҳақда «Aif.ru» хабар бермоқда.\n«Eurobarometr» хизматининг ўтказган ижтимоий сўровларига кўра, Эстония аҳолисининг 62 фоизи иммиграцияни Европанинг асосий муаммоси деб ҳисоблайди. Бутун иттифоқ бўйича эса 38 фоиз аҳоли худди шундай фикрда.\nБундан ташқари 35 фоиз эстонияликлар терроризмни ҳам катта муаммо дея маълум қилганлар.\nШунингдек, иммиграция асосий муаммо эканлигини Чехия (58 фоиз), Венгрия (56 фоиз), Малта (55 фоиз), Дания (54 фоиз) аҳолиси ҳам қайд этган.\nСиёсат 24/02, 15:16


Сайёрамизнинг энг гўзал аёллари ТОП-10 талиги\nТеглар: Аёл, ТОП\nГўзаллик тушунчаси нисбий бўлса-да, халқаро гўзаллик конкурсларида иштирок этиб, фахрли ўринларни эгаллаган, моделлик бизнесида, фотосъёмкаларда, фильмлардаги иштироки билан муваффақиятларга эришган дунёнинг энг гўзал аёллар 10 талигини аниқладик, деб ёзади “Тop10a.ru” нашри. Марҳамат, улар билан танишинг!\nРианна – машҳур барбадоссалик қўшиқчи ва актриса бўлиб, ўзининг қобилияти, истеъдоди, гўзаллиги билан бутун дунёни ҳайратга солган аёлларидан бири ҳисобланади. У 16 ёшида Америкага келиб, қўшиқчилик фаолияти билан шуғуллана бошлаган. Унинг илк қўшиқлар альбоми 2005 йилда чиққан бўлиб, шу йилнинг ўзидаёқ энг зўр қўшиқлар альбоми ўнталигига киритилган. Унинг навбатдаги альбомлари машҳурлик жиҳатдан илгаригисидан қолишмади ва мусиқа йўналиши бўйича бир қанча мукофотларни қўлга киритди. Қўшиқчининг альбомлари миллионлаб нусхада дунё бўйлаб тарқалди ва муваффақиятли равишда сотилиб кетди. 2007 йилда Рианна дунёнинг энг зўр қўшиқчиси деб тан олинди ва дунё мусиқасига қўшган ҳиссаси учун Барбадоссанинг маданият бўйича фахрий элчиси этиб тайинланди.\n8-ўрин Эмбер Херд\nЭмбер Херд – машҳур америкалик модель ва киноактриса бўлиб, ўзининг гўзаллиги, ёқимтойлиги билан дунё аҳлининг, барча мухлисларининг юрагини забт этган аёллардан бири. Унинг уч фазилати – ташқи қиёфасининг гўзаллиги, актёрлик маҳорати, ҳаётий куч-қувватга тўлалиги муваффақиятга эришишига сабаб бўлди. Херд ёшлигида театрда спектакль постановкаларида, турли реклама роликларини суратга олиш ишларида, сиёсий компанияларда фаол иштирок этиб келган. Эмбер 16 ёшида Нью-Йоркда моделлик касбида ўз хизмат фаолиятини бошлаган. Эмбер Херд актрисалик карьерасини Лос-Анжелесда бошлаб, бир қанча телесериалларда суратга тушган. Актрисанинг фильмографиясида 30 дан ортиқ фильмлар бўлиб, улар орқали Эмбер ўзининг актёрлик маҳоратини, гўзаллигини моҳирона намоён эта олган.\n7 -ўрин Шарлиз Терон\nИрина Шейк – ўзининг гўзаллиги билан жаҳон аҳлининг эътирофига сабаб бўлган россиялик модель ҳисобланади. У моделлик карьераси давомида бир қанча машҳур брендларнинг юзи бўлди. Ирина Россиянинг Челябинск вилоятидаги Еманжелинск шаҳрида дунёга келган. Унинг отаси татар, онаси рус миллатига мансуб. У 2004 йилда илк маротаба Челябинск шаҳрида ўтказилган гўзаллик конкурсида ғалабага эришган. Шундан кейин у профессионал моделлик фаолиятини бошлаб юборди. 2007 йилдан бошлаб, американинг Sports Illustrated Swimsuit Edition журналида мунтазам равишда суратлари чоп этилади, бундан ташқари дунёнинг энг машҳур модделлик бизнеслари, фотосуратчилари билан ҳам ҳамкорлик қилиб келади.\n4-ўрин Айшвария Рай\nАйшвария Рай – Ҳиндистонлик машҳур актриса ва фотомодель, Ҳиндистон давлатининг бир қанча мукофотларига сазовор бўлган, дунё гўзаллари рўйхатининг тўртинчи ўрнини эгаллаган гўзаллардан бири. У моделлик карьерасини ўз юртида Pepsi ичимлиги реклама ролигида иштирокидан бошлаган. 1994 йилда Ҳиндистонда ўтказилган гўзаллик танловида “Ҳиндистон гўзали”, кейин эса халқаро гўзаллик танловида “Дунё гўзали” унвонига сазовор бўлган. “Дунё гўзали” танлови тарихида илк бора ҳакамлар ҳайъати уни бир овоздан ҳақиқий гўзал деб тан олишган. Ҳинд гўзали илк бора 1997 йилда кинода роль ўйнади, аммо унинг бу роли танқидга учради. Аммо ҳозирга келиб, унинг фильмографиясида мухлислар қалбидан жой олган қирқдан ортиқ машҳур фильмлари мавжуд.\n3-ўрин Анжелина Жолли\nКейт Алтон – машҳур америкалик модель ва киноактриса бўлиб, ўзига хос ташқи қиёфаси, актёрлик маҳорати билан машҳур дунё гўзаллари ўнталигига киритилган. Кейт ўзига хос ташқи қиёфаси билан бошқа қизларга агар инсон истаса ҳамма нарсага эришиши, юлдузга айланиши мумкинлигини исботлаб берди. Кейт Алтон тўлачадан келганлиги боис моделлик бизнеси ҳақида орзу қилмаган. Аммо у ташқи қиёфасидан ҳеч қачон уялмаган, қатъийлик билан олға ҳаракат қилган. 2008 йилда Алтон Elite Model Managemen агентлиги кастингида иштирок этиб, улар билан шартнома имзолашга эришди.\n1-ўрин Моника Белуччи


21 февраль, 2021, 11:37\nТеглар:Барселона | Манчестер Сити | Лионель Месси\n“Барселона” етакчиси Лионель Месси фаолиятини қаерда давом эттириши ҳамон мавҳумлигича қолмоқда.\n“Манчестер Сити” аргентиналик футболчига иккинчи таклифни тайёрлади. “Шаҳарликлар” ёзда “Барса” етакчисига умумий суммаси 600 миллион фунт бўлган беш йиллик шартнома берган эди. Бироқ, Каталония клубининг ўша пайтдаги президенти Хосеп Бартомеу футболчининг кетишига йўл қўймади.\nБу гал “Манчестер Сити” ўша шартларни такрорлади. Унга кўра, 34 ёшли ҳужумчи икки-уч мавсум “Сити” шарафини ҳимоя қилади ва кейин АҚШнинг “Нью-Йорк Сити” жамоасига кўчиб ўтади. Кейинчалик CityFootball Group компаниясининг расмий вакили сифатида ишни давом эттириши ҳам мумкин.\nҚизиғи шундаки, иккинчи таклифда Мессига тўланадиган маблағ уч карра пасайтирилган. Агар футболчи “Сити”га ўтишга кўнса, мазкур битим бўйича беш йилда 170 миллион фунтга эга бўлади.


Уй шароитида даволанаётган беморларга бепул дори-дармонлар етказиб берилмоқда\nУй шароитида даволанаётган беморларга бепул дори-дармонларнинг етказиб берилиши вилоятнинг барча ҳудудларида амалга оширилмоқда.\nБухоро вилояти Ромитан туманида ташкил этилган “Call-center” марказига туман аҳолиси томонидан қилинган мурожаатлар асосида коронавирус инфекциясига чалинган, хозирги кунда уй шароитида даволанаётган беморларга бепул дори-дармон етказиб бериш хизмати йўлга қўйилди.\nТуман маҳалла ва оилани қўллаб-қувватлаш бўлими ҳамда тиббиёт бирлашмаси ходимлари билан биргаликда уй шароитида даволанаётган 44 нафар беморларга бепул дори-дармон воситалари тарқатилди.\nБухоро туманида ҳам инфекция тарқалишини олдини олиш, инфекция аниқланган фуқароларни стационар даволашга ихтисослашган 100 ўринга эга даволаш масканига жойлаштириш, уларга ҳар томонлама кўмак бериш каби кўплаб тадбирлар амалга оширилмоқда.\nБундан ташқари аҳоли орасида аниқланган ва касаллик аломатларисиз кечаётган енгил шаклдаги беморлар туман тиббиёт бирлашмаси шифокорлари тавсиялари асосида, уй шароитида парваришланмоқда. Санитария-гигиена қоидалари ҳамда шифокорлар назоратида даволанмоқда.\nКасаллик аломатларисиз кечиб, уйда даволанаётган беморларни қўллаб-қувватлаш мақсадида тумандаги 4 та секторда яшовчи 146 нафар фуқарога коронавирус инфекциясига қарши дори воситалари туман ҳокимлигида тузилган ишчи гуруҳи томонидан беморларнинг хонадонларига бепул етказиб берилди.


Рустам Жўраев Миллий гвардия қўмондони бўлди » Muzlik.uz - O‘zbekiston yangiliklari\nРустам Жўраев Миллий гвардия қўмондони бўлди\nГенерал-майор Жўраев Рустам Мирзаевич Ўзбекистон Миллий Гвардияси қўмондони лавозимига тайинланди, дея хабар қилди Ички ишлар вазирлиги матбуот хизмати. Рустам Жўраев тайинловга қадар 2018 йил февралидан буён ички ишлар вазири ўринбосари — Тошкент ИИББ бошлиғи бўлиб ишлаб келаётган эди. Рустам Жўраев (1968 йилда туғилган) — Ички ишлар вазирлиги академияси битирувчиси (1994). 1994−2008 йилларда Ички ишлар вазирлигида турли лавозимларда, 2008−2012 йилларда — Президент девонида, 2012−2015 йилларда Тошкент ИИББ бошлиғи ўринбосари, 2015−2015 йилларда — Наманган вилояти ИИБ бошлиғи, 2015−2017 йилларда — Хоразм вилояти ИИББ бошлиғи, 2017−2018 йилларда — фавқулодда вазиятлар вазири сифатида фаолият кўрсатган. "Газета.uz"да реклама 2017 йилда Миллий гвардия ташкил этилганидан бери генерал-полковник Баҳодир Тошматов қўмондон сифатида хизмат қилди. Унинг қайси лавозимга тайинлангани ҳозирча эълон қилинмади. Олдин ички ишлар вазирининг биринчи ўринбосари лавозимида ишлаб келган полковник Азиз Анварович Тошпўлатов ички ишлар вазири ўринбосари — Тошкент ИИББ бошлиғи лавозимига тайинланди. Илгари Андижон вилояти ИИБ бошлиғи бўлган генерал-майор Шухратжон Ўринбоевич Собиров ички ишлар вазирининг биринчи ўринбосари этиб тайинланди. Андижон вилояти ИИБни эндиликда полковник Азат Дамирович Тасбаев бошқаради. Ушбу лавозимга тайинлангунга қадар у Ички ишлар вазирлигининг хавфсизлик хизмати бошлиғи ўринбосари бўлиб ишлаган.\nҚўқон ИИО ФМБга бошлиқ тайинланди\nИчки ишлар вазирлиги раҳбариятида ўзгаришлар содир бўлди\nТошкент шаҳар ИИББ бошлиғига ўринбосар тайинланди\nНавоий ва Жиззах вилоятлари ИИБга янги бошлиқлар тайинланди\n«Бизга ҳимоячи сифатида қарашлари керак» — ИИББ раҳбарияти


ЭКСПОРТ ТАЛАБИГА МОС МАҲСУЛОТ ҲЕЧ ҚАЧОН ЕРДА ҚОЛМАЙДИ\nҒофур ПЎЛАТОВ, Ҳуснора ЖУМАЕВА\nOldingi maqola 60 ТОННА ГИЛОС ЭКСПОРТ ҚИЛИНДИ\nKeyingi maqola ФОТОЭЛЕКТР ҚУЁШ ЭНЕРГИЯСИ ИШЛАБ ЧИҚАРИШ КЕНГАЯДИ\nБугун тадбиркорга, бизнес бошлаш истагидаги одамга нима керак? Албатта, аввало унга қонуний фаолиятини амалга ошириши учун эркин ва тўсиқлардан холи шароит, бироз қўллаб-қувватлов керак, холос. Қолаверса, тадбиркор унинг бизнесига четдан асоссиз монелик бўлмаслигини, қонуний ҳуқуқ ва манфаатлари кучли ҳимоя қилинишини, ўз навбатида, бу амалда ҳам ишончли кафолатланишини хоҳлайди.\nТурган гапки, шулар таъминланса, ишбилармон ўз кучи, жиддий саъй-ҳаракати билан ишлаб чиқаришда ўсишга эришади, янги лойиҳаларни рўёбга чиқаради. Бундан эса иқтисодиёт наф кўради. Одатда биз бундай ҳолатни қулай ишбилармонлик муҳити деб аташга ўрганганмиз. Аҳамиятлиси, Президентимиз юртимизда кичик бизнес ва хусусий тадбиркорлик вакилларига ана шундай муҳитни яратиб беришга, уни сифат жиҳатидан янада яхшилашга устувор эътибор қаратмоқда. Давлатимиз раҳбари томонидан қабул қилинаётган соҳага доир қарор ва фармонлар ҳам айни шу мақсадларга йўналтирилган.\nМисол учун, Президентимизнинг 2017 йил 19 июндаги тегишли фармони ҳам бизнеснинг қонуний манфаатлари давлат томонидан муҳофаза қилинишини ва шу орқали тадбиркорлик фаолиятини янада ривожлантиришни, шунингдек, бунга тўла имкон берувчи мукаммал тизим яратишни кўзда тутади. Ушбу ҳужжат талабларидан келиб чиқиб, Ўзбекистон Савдо-саноат палатаси мамлакатимиз миқёсида барча тадбиркорларнинг асосий ҳимоячисига айлантирилди. Бу борада мазкур ташкилотга янги ваколатлар берилиб, қўшимча вазифалар юкланди. Тузилманинг вилоят ҳудудий бошқармаси ҳам ўз зиммасидаги ушбу масъулиятни тўлақонли адо этишга ҳаракат қилмоқда. Хусусан, жорий йилнинг биринчи чораги якунида бажарилган ишларга қараб бошқарма фаолиятига атрофлича баҳо бериш мумкин.\nУСКУНА СИФАТИ ҚОНИҚТИРМАДИ, МАБЛАҒ ҚАЙТАРИЛАДИ\nМаълумки, Савдо-саноат палатаси ҳуқуқи поймол этилган тадбиркорлар номидан суд идораларига даъво аризалари киритишга ҳақли. Шунингдек, палата суд жараёнида тадбиркорни ҳимоя қилади. Шунга кўра бу борада жорий йилнинг биринчи чорагида салмоқли ишлар қилинди.\nТасдиқ учун аниқ мисолларга тўхталсак. Қарши шаҳридаги “Орзу” бозори мулкдори “Оқтепа файз савдо” масъулияти чекланган жамияти манфаатини кўзлаб, вилоят иқтисодий судига даъво аризаси киритилганди. Даъвогарнинг билдиришича, якка тартибдаги тадбиркор Ғолиб Шерназаров фойдаланишга оид шартнома муддати тугаган бўлса-да, бозордаги дўконни топширишга қаршилик қилган. Ушбу савдо майдонидан хўжасизларча фойдаланиб келган. Суд мазкур ишни кўриб чиқиб, бозор маъмурияти фойдасига қарор чиқарган.\nЯна бир ҳолатда эса тадбиркор сал бўлса, ўз пулига куйиб қоларди. Гап шундаки, Муборак туманидаги “Муборак автогаз” масъулияти чекланган жамияти мулкдорлари зарур асбоб-ускуна сотиб олиш учун Тошкент шаҳридаги “Корея Гревн Технологии” МЧЖга катта маблағ ўтказиб беради. Тадбиркор не кўз билан кўрсинки, етказиб берилган маҳсулот характеристикаси, сифати шартнома талабларига мос келмайди. Шу боис таъминотчи корхонадан пулини қайтариб беришни талаб қилади. Бундан натижа чиқмагач, ҳудудий бошқарма тадбиркор номидан Тошкент туманлараро иқтисодий судига даъво аризаси киритади. Суд якуний қарорига кўра, даъвогар манфаатига 1 миллиард 349 миллион 942 минг сўм қарздорликни ундириш белгиланди.\nБошқа бир ҳолатда эса “Қарши гўшт-сут савдо” МЧЖ томонидан етказиб берилган маҳсулот учун кечиктирилган тўловни амалга ошириш айбдор - “Қашқадарё нефть-газ таъминот ишлаб чиқариш” корхонаси зиммасига юкланди. Ундан даъвогар фойдасига 68 миллион 376 минг сўм пеня ҳам ундириладиган бўлди.\nТОВАР ҚАДОҒИ ХОРИЖЛИК ҲАМКОР ТАЛАБИГА ЖАВОБ БЕРМАДИ\nМаблағнинг ўзи тадбиркорлик фаолияти билан шуғулланиш учун ҳамма вақт ҳам етарли бўлмайди. Баъзан кишига кўникма, билим ҳам керак. Кимдир ишни нимадан бошлашни, соҳага доир қонунчиликни яхши билмаса, бошқаси солиқ тўлови, кредит олиш тартибидан тўлиқ хабардор эмас. Бу борада қийинчиликка дуч келган кишиларга ёрдам тақдим этилмоқда. Жумладан, давлатимиз раҳбари топшириғига асосан, Хусусийлаштирилган корхоналарга кўмаклашиш ва рақобатни ривожлантириш давлат қўмитаси томонидан барча ҳудудларда Тадбиркорлик фаолияти асосларини ўқитиш марказлари ташкил этилган. Айни пайтда Савдо-саноат палатаси вилоят ҳудудий бошқармаси ушбу марказ билан ҳамкорликда ўқув курслари олиб бормоқда. Тегишли ҳисобот даврида бу курсларда вилоятимиз бўйича жами 160 дан ортиқ тадбиркор ва ҳунарманд ёки шунга иштиёқ билдирган ёшлар ўқитилди. Тадбиркорлик фаолияти ҳақида зарур билимларни ўзлаштирган тингловчиларга сертификатлар топширилди. Эндиликда улар мавжуд ишини янада равнақ топтириш ёки янги бизнесни йўлга қўйишга бел боғлаган.\nАйтиш жоизки, экспорт салоҳиятига эга корхоналарга кўмаклашиш ҳам палата вазифалари сирасига киради. Бугунги кунда тадбиркорлар ишлаб чиқараётган маҳсулотлар экспортбоплигини ошириш, уларга хориждан бозор топишда ёрдам қўлини чўзишга асосий эътибор қаратилмоқда. Ишбилармонлар ташқи савдо фаолияти соҳасидаги ўзгариш ва янгиликлардан электрон шаклда мунтазам бохабар этилаяпти.\nВилоятимиздаги 40 га яқин бизнес вакили билан бўлиб ўтган тўғридан-тўғри суҳбат жараёнида уларга тижорат таклифи тайёрлаш, шартномалар тузиш масаласида кўмак берилди. Шунингдек, улар билдирган таклиф ва муаммоларни ваколати доирасида ўрганиши учун тегишли идора ва ташкилотларга мурожаат йўлланди.\nВоҳамиздаги “Арсенал сервис” масъулияти чекланган жамияти олтингугурт грануласи ишлаб чиқаришни ташкил этган. Қишлоқ хўжалиги ва саноат соҳасида талабгир бўлган бу маҳсулотнинг жаҳон бозорида ҳам харидори кўп. Тадбиркор ҳам уни экспорт қилишдан манфаатдор. Бу маҳсулотни хорижда тарғиб қилиш бўйича иш олиб борилганда унинг қадоғи чет эллик ҳамкорлар талаб ва дидига мос эмаслиги аён бўлди. Бу муаммони бартараф этиш бўйича ишбилармонга йўл-йўриқ кўрсатилиб, тегишли тижорат таклифи тайёрлаб берилди. Ҳозирда корхонада замонавий қадоқлаш технологияларини қўллаш бўйича аниқ ҳаракатлар бошланган. Бу келгусида вилоятимиздаги экспортчи корхоналар сони яна биттага кўпайишига замин яратади.\n“Элит картон бокс” масъулияти чекланган жамияти ҳам экспортбоп маҳсулот тайёрлаш имкониятига эга. Бу ерда пластмасса қутилар ясаш ўзлаштирилган, ишлаб чиқариш жараёни янги ускуналар билан таъминланган. Аммо анчадан бери бир муаммо тадбиркорни қийнаб келмоқда. Ўрганиш давомида аниқландики, маҳсулот ишлаб чиқариш барқарорлигини таъминлаш учун хомашё етишмайди. Бу борада ҳозирча кўпроқ иккиламчи чиқинди ишлатилаяпти. Агар хомашё муаммоси ҳал этилса, маҳсулот рақобатбардошлиги таъминланиши, кенг миқёсда экспорт қилиш мумкинлиги инобатга олиниб, амалий саъй- ҳаракатлар олиб борилмоқда.\nЯна бир жиҳати, экспортни ривожлантиришнинг асосий омили бозорлар географиясини кенгайтириш, яъни потенциал харидорларни кўпайтириш, ишлаб чиқарилаётган маҳсулотлар турларини оширишдан иборат. Шундан келиб чиқиб, маҳаллий тадбиркорларимиз тайёрлаётган товарларни Яқин ва Узоқ Шарқ, Европа мамлакатлари бозорларига ҳам олиб чиқиш мақсад қилинган. Бу борада зарур чора-тадбирлар тасдиқланиб, ҳамкор ташкилотлар билан биргаликда уларнинг ижросини таъминлашга киришилган.\nЯНГИ МЕХАНИЗМ МУАММОЛАРНИ ТЕЗКОР ЕЧИШ ИМКОНИНИ БЕРАДИ\nЮртимизда тадбиркорлар ҳар томонлама қўллаб-қувватланаётган бўлса-да, айрим масъулларнинг совуққонлиги, сусткашлиги туфайли уларни қийнаётган, фаолиятига тўсиқ бўлаётган муаммолар тўлиқ бартараф этилмасдан қолаётганини тан олиш керак. Бунинг олдини олиш мақсадида вилоятимизда янги механизм жорий этилди. Аниқроқ айтганда, Президентимизнинг вилоятимизга қилган ташрифи чоғида берган кўрсатмасига асосан воҳамизда тадбиркорлар муаммоларини ҳал этишнинг Тошкент вилояти тажрибаси қўллана бошланди.\nУнга кўра, Савдо-саноат палатаси вилоят ҳудудий бошқармаси ва унинг туманлардаги Тадбиркорликка кўмаклашиш марказларида кичик бизнес ва хусусий тадбиркорлик вакилларининг мурожаатлари тингланиб, муаммоли масалалар қайд этиб борилмоқда. Ўз навбатида улар тегишлилиги бўйича мутасаддилар эътиборига ҳавола этилаяпти.\nТадбиркорлар муаммоларини ҳал этишга бағишланган, вилоят ҳокими иштирокида ўтаётган йиғилишлар ҳам юқори самарадорлиги билан ажралиб турибди. Шундай йиғилишлардан бирида вилоятимиздаги тадбиркорлардан 186 та муаммо ва таклиф келиб тушган. Уларнинг 38 таси туман, 134 таси вилоят ва 14 таси республика даражасида ижобий ечим топиши мумкинлиги аниқланиб, зарур чоралар белгиланди. Бугунги кунга қадар вилоят даражасидаги 76 та муаммо, туман даражасидаги 30 масала ҳал этилди.\nТадбиркорлар қайд этган муаммоларни тааллуқлилиги бўйича таҳлил қиладиган бўлсак, уларнинг асосий қисми ижроси тижорат банклари (64 таси), Хусусийлаштирилган корхоналарга кўмаклашиш ва рақобатни ривожлантириш давлат қўмитаси вилоят ҳудудий бошқармаси (27 таси), газ таъминоти корхоналари (11 таси) ҳамда туманлар ҳокимликлари фаолияти билан боғлиқ экани ойдинлашади. Кредит, “ноль” қийматда бино олиш, газ тармоғига уланиш, ер олиш каби масалалар ишбилармонларни кўпроқ ўйлантирмоқда. Албатта, бу йўналишларда ҳам тадбиркор ва ишбилармонларга амалий кўмак кўрсатиш доимий диққат-эътиборимизда.\nСавдо-саноат палатаси вилоят ҳудудий бошқармаси бошлиғи ўринбосари\nбошқарма бўлим бошлиғи


Ёшга оид тоифа белгиси бўлмаган ахборот маҳсулотини тарқатиш тақиқланди - Zamin.uz\n17:52 / 24.10.2018\nҲукумат қарори билан Ахборот маҳсулотининг ёшга оид таснифларини аниқлаш мезонлари ҳамда уни экспертизадан ўтказиш тартиби тўғрисидаги низом тасдиқланди.\n“Болаларни уларнинг соғлиғига зарар етказувчи ахборотдан ҳимоя қилиш тўғрисида”ги Ўзбекистон Республикаси Қонунини амалга ошириш чора-тадбирлари тўғрисидаги Ҳукумат қарори қабул қилинди. Бу ҳақида Адлия вазирлигининг “Ҳуқуқий ахборот” канали маълум қилди.\nҚарор билан Ахборот маҳсулотининг ёшга оид таснифларини аниқлаш мезонлари ҳамда уни экспертизадан ўтказиш тартиби тўғрисидаги низом тасдиқланди.\nНизомга мувофиқ, болалар ўртасида тарқалиши чекланган ахборот маҳсулотларига:\n• шафқатсизлик, жисмоний ва руҳий зўравонлик, жиноят ёки жамиятга қарши бошқа ҳаракатлар тасвирланган;\n• қўрқув, ваҳима ва саросима уйғотадиган;\n• жинсий муносабатлар тасвирланган ёки баён этилган;\n• уятли сўзлар жумласига кирмайдиган ҳақоратли сўзлар ва ибораларни ўз ичига олган ахборот маҳсулотлари киради.\nЁшга оид тоифа белгиси бўлмаган ахборот маҳсулотини тарқатиш тақиқланади.\nЕтти ёшга тўлмаган болалар учун ахборотларга (0+) қуйидагилар киради:\n• болаларнинг соғлиғи ва ривожланишига зарар етказмайдиган;\n• жанри ва сюжети эзгулик ёвузлик устидан ғалаба қозониши ҳамда зўравонлик қурбонига нисбатан раҳм-шафқат ифода этилган ахборотлар.\nЕтти ёшга тўлган болалар учун (7+) ахборотларга қуйидагилар киради:\n• етти ёшга тўлмаган болалар учyн ахборот (“0+”);\n• одам касалликлари ва улар оқибатларининг инсон қадр-қимматини камситмайдиган шаклдаги натуралистик бўлмаган ахборот;\n• бахтсиз ҳодиса, авария, фалокат ёхуд куч ишатилмаган ўлимнинг болаларда қўрқув, ваҳима ёки саросима уйғотиши мумкин бўлган оқибатлари намойиш этилмаган, натуралистик бўлмаган ахборот;\n• жамиятга қарши хатти-ҳаракатлар ва жиноят содир этишга ундамайдиган жиноятларнинг эпизодик тасвири ёки баёнини ўз ичига олган ахборот махсулотлари.\nЎн икки ёшга тўлган болалар учун (12+) ахборотларга қуйидагилар киради:\n• (0+) ва (7+) ахборотлар;\n• шафқатсизлик ва зўравонликнинг қурбонига нисбатан раҳм-шафқат ва шафқатсизлик, зўравонликка нисбатан салбий, қорaловчи муносабат ифода этилиши шарти билан ҳаётдан маҳрум этиш ёки жароҳат еткaзиш жараёни натурал кўрсатилмаган ахборот;\n• жамиятга қарши хатти-ҳаракатлар содир этишга ундамайдиган ахборотлар.\nЎн олти ёшга тўлган болалар учун (16+) ахборотга қуйидагилар киради:\n• (0+), (7+) ва (12+) ахборотлар;\n• бахтсиз ҳодиса, авария, фалокат, касаллик, ўлимнинг болаларда қўрқув, ваҳима ёки саросима уйғотиши мумкин бўлган оқибатлари натуралистик равишда намойиш этилмаган ахборотлар;\n• наркотик воситалар ёки психотроп ва гангитувчи моддалар тўғрисидаги, уларни истеъмол қилишнинг хавфли оқибатлари тўғрисидаги, бундай воситалар ёки моддаларни истеъмол қилишга салбий ёки қораловчи муносабат ифода этилиши ёки уларни истеъмол қилишнинг хавфли экани ҳақида огоҳлантириш мавжуд бўлиши шарти билан шундай ҳолатларни ифода этувчи ахборотлар;\n• уятли сўзлар жумласига кирмайдиган ҳақоратли сўзлар ва ибораларни ўз ичига олган ахборот;\n• жинсий муносабатларнинг жинсий алоқага нисбатан бўлган қизиқишдан фойдаланмайдиган ҳамда қўзғатувчи ёки ҳақоратловчи тусга эга бўлмаган эпизодик натуралистик бўлмаган ахборотлар.\nБолалар ўртасида тарқатилиши тақиқланган (18+) ахборотлар қуйидагиларни ўз ичига олади:\n• болалар ҳаётига ва соғлигига хавф соладиган хатти-ҳаракатларни содир этишга тарғиб қилишга ундайдиган;\n• болаларда алкоголь ва тамаки маҳсулотлари, гиёҳвандлик воситалари, психотроп моддалар истеъмол қилиш, қимор ўйинлари, оммавий тартибсизликларда иштирок этиш, фоҳишабозлик, дайдилик, тиланчилик ёки ғайриижтимоий хатти-ҳаракатларнинг бошқа шакллари билан шуғулланиш истагини пайдо қиладиган;\n• одамларга ёки ҳайвонларга нисбатан зўравонлик ва шафқатсизлик қилиш мумкинлигини асослайдиган ёки оқлайдиган ёхуд зўравонлик хатти-ҳаракатларини амалга оширишга ундайдиган;\n• оилавий қадриятларни инкор этадиган, ахлоқсизликни тарғиб қиладиган;\n• ғайриқонуний хулқ-атворни оқлайдиган ва ҳуқуқбузарлик содир этишга олиб келадиган;\n• жамиятда бузғунчилик ғояларини тарғиб этишга даъват қиладиган;\n• уятли сўзларни ўз ичига олган;\n• порнография хусусиятига эга бўлган ахборотни ўз ичига олган;\n• ғайриқонуний ҳаракатлар натижасида жабрланган болалар тўғрисидаги ахборотлар киради.\nАхборот маҳсулотининг экспертизаси Матбуот ва ахборот агентлиги қарорига кўра экспертлар томонидан амалга оширилади. “Замин” янгиликларини “Youtube”да кузатиб боринг\nЭнди ОАВлар давлат хизматлари марказида рўйхатдан ўтказилади\n21-12-2019, 08:55, Жамият\nОна сутининг ўрнини босувчи маҳсулотлар рекламаси тақиқланди\n25-10-2019, 09:30, Жамият\n"Ер участкаларини давлат ва жамоат эҳтиёжлари учун бериш тартиби" тасдиқланди\n30-01-2019, 11:50, Жамият\n14-11-2018, 06:36, Жамият\nЎзбекистонда ахборот тарқатиш бўйича янги қонун кучга кирди\n10-03-2018, 14:25, Жамият\nВалюта айирбошлаш операцияларини амалга ошириш тартиби янгиланди\n8-11-2017, 11:43, Жамият\nЯнгиликлар » Жамият » Ёшга оид тоифа белгиси бўлмаган ахборот маҳсулотини тарқатиш тақиқланди


Тошкент «Катта дубулға» турнирига тайёргарлик бошланди – Uzbekistan Taekwondo WT Association\nТошкент «Катта дубулға» турнирига тайёргарлик бошланди\nХабар берганимиздек, 5-7 март кунлари пойтахтимиз дзюдо бўйича “Катта дубулға” туркумига кирувчи йирик мусобақага мезбонлик қилади. Илк бор ўтказилаётган ушбу турнир Токио Олимпиадаси учун катта рейтинг очколарини тақдим қилиши билан ҳам аҳамиятли. Бугун Миллий олимпия қўмитасида ушбу мусобақага тайёргарлик бўйича йиғилиш бўлиб ўтди. Учрашувни МОҚ раиси девони раҳбари Мирагзам Мираҳмедов ва МОҚ раиси ўринбосари Шерзод Ташматов олиб боришди. Унда, шунингдек, Миллий олимпия қўмитаси, МОҚ қошидаги Республика спорт тиббиёти илмий-амалий маркази ва Ўзбекистон дзюдо федерацияси мутасаддилари ҳам иштирок этишди.\nМусобақанинг нуфузи баланд бўлгани боис унга дунёнинг 50 дан ортиқ мамлакат вакилларидан 1000 нафарга яқин меҳмон келиши кутилмоқда. Табиийки, эпидемиологик даврда барча меҳмонларнинг хавфсизлиги ва саломатлигини таъминлаш катта масъулият талаб этилади. Шу боис ушбу йиғилишда пойтахтимизга ташриф буюрадиган меҳмонлар учун Ислом Каримов номидаги Тошкент халқаро аэропортида талаб этиладиган COVID-19 тестини топшириш, транспорт-логистика масалалари, меҳмонхоналарга жойлаштириш учун барча қулайликларни яратиш каби мавзулар кун тартибининг асосий масалалари бўлди.\nЙиғилиш давомида мазкур мусобақани кўтаринки руҳда ва юқори савияда ўтказиш борасида Жисмоний тарбия ва спорт, Соғлиқни сақлаш вазирликлари, пойтахт ҳокимлиги, Ислом Каримов номидаги Тошкент халқаро аэропорти каби ташкилотлар билан ҳамкорликда тизимли режаларни ишлаб чиқиш, ҳар бир вакил ўз йўналишига масъулият билан ёндашган ҳолда ишлаши бўйича келишиб олинди.\nАйтиб ўтганимиздек, Тошкент илк бор бундай нуфузли мусобақани ўзида қабул қилади. Мусобақа ғолиби эса Токио Олимпиадаси рейтинги учун 1000 очкони ўз ҳисобига ёзиб олиш имконига ҳам эга. Бу эса 2022 йил ўтиши режалаштирилган катталар ўртасидаги жаҳон чемпионатига тайёргарлик учун ўзига хос синов бўлади. Йиғилишда мусобақани юқори савияда ўтказиш орқали Янги Ўзбекистоннинг имкониятларини бутун жаҳонга намойиш қилиш, бунинг учун барча мутасаддиларга бор куч-ғайратларини сафарбар этиш бўйича топшириқ берилди.\nOldingi xabar«Тошкент-2025» ёшлар Осиё ўйинларида қайси спорт турларини кўрамиз?\nKeyingi maqolaЖиззах шаҳрида ҳам “Спортни сев, спорт билан яша!” шиори остида оммавий спорт тадбирлари ўтказилмоқда


Маккажўхори касалликлари ва уларга қарши кураш | АгроОлам.Uz\nДомой Деҳқончилик Маккажўхори касалликлари ва уларга қарши кураш\nМаккажўхори касалликлари – замбуруғ, бактерия ва вируслар вужудга келтирадиган касалликлардир. Уларнинг 70 дан ортиқ тури маълум. Кўп тарқалганлари: уруғ ва майсаларнинг моғорлаши. Уни замбуруғлар пайдо қилади. Касалланган уруғ сиртида кўкимтир, кулранг ёки бошқа тусдаги ғубор бўлади, бундай уруғ униб чиқмайди. Уруғ камроқ касалланган бўлса, экканда майса чиқади, лекин ер ости қисми зарарланган бўлади, 4-5 та барг чиқаргунча ўсиб, кейин ўсишдан тўхтайди.\nЁки бундай қуриб қолишга яна бир сабаб, ўсимлик илдизига тушадиган қуртдир. Яъни ўсимлик униб чиқганидан сўнг қурт унинг илдизини еб битиради ва кейинги ўсимлик илдизига ўтади. Буни олдини олиш учун экишдан олдин ерга камроқ миқдорда ўғит (мачовина) солиш керак. Бу ўғит билан ўсимлик қуртлардан ҳимоя қилиниши билан бирга дастлабки озуқа билан таъминланади ва тез ўсиб-ривожланади. Агар бу ишлар қилинмаган бўлса ўсимлик униб чиққанидан сўнг, 3-4 барг бўлиши биланоқ ёш майсалар препаратлар билан дориланади.\nПуфаксимон қоракуя — замбуруғ ҳаво орқали юқиб, маккажўхори сўтаси, попуги, пояси, барги ва баъзан илдизи бўғзини зарарлайди. Касалланган\nорганларда оқимтир доғ ҳосил бўлиб, турли катталикдаги пуфакка айланади. Ўсимлик яхши ривожланмайди.\nЧангсимон қоракуя — замбуруғ ўсимлик пояси ўсиб, гуллаш даврида сўтаси ва попугини зарарлайди. Касалланган сўтада шиш пайдо бўлиб, бу шиш\nолдин оқ ёки пушти парда билан қопланади. Ичи эса тўқ жигарранг ва қора чанг массага айланади. Ўсимлик ўсишдан тўхтайди, шохлаб кетади, барглари\nкенгаяди, ҳосил тугмайди.\nГелминтоспориоз — барг, барг қўлтиғи, дон қобиғи, баъзан сўталарни зарарлайди. Касалланган органларда жигарранг ҳошияли малла, йирик, чўзиқ доғлар ҳосил бўлади. Улар бир-бири билан қўшилиб, йириклашади, касалланган тўқималар қурийди, кўк поя ва дон ҳосили камайиб кетади.\nБактериал сўлиш — ўсимликнинг пастки баргларида оч яшил чизиқ доғлар ҳосил бўлиб, доғлар кейинчалик сарғаяди. Аста-секин бутун барг бўйлаб узун йўллар ҳосил бўлади. Сўнгра барглардан пояларга ва юқориги баргларга ўтади, ўсимлик сўлийди.\nСўта бактериози — зарарланган донларда, айниқса, сўтанинг юқори қисмида думалоқ, ярасимон доғ пайдо бўлади. Бундай касалликлар билан касалланган майдонлардан олинган донлардан уруғлик сифатида фойдаланиб бўлмайди. Чунки кейинги йили ҳам бу касалликлар уруғлик билан яна\nМаккажўхори касалликларига қарши кураш чоралари:\nалмашлаб экишни жорий қилиш;\nўсимлик қолдиқларини йўқотиш;\nерни кузда шудгорлаш;\nуруғни экишгача дорилаш;\nуруғликни соғлом пояларда пишиб-етилган сўталардан олиш;\nкасалликка чидамли навларни экиш;\nзараркунанда, ҳашаротларга қарши вақтида курашиш ва шу кабилардир


Сайлов кампаниясига тайёргарлик кўриш ва муваффақият қозониш йўллари | Ўзбекистон Халқ демократик партияси\nСайлов кампаниясига тайёргарлик кўриш ва муваффақият қозониш йўллари\n2019-09-06 17:09:54 1664\nМамлакатимиз муҳим сиёсий жараён остонасида турибди. Жорий йилнинг декабрь ойида парламентга ва халқ депутатлари маҳаллий Кенгашларга сайловлар бўлиб ўтади. Айтиш керакки, бу йилги сайловлар янги ҳуқуқий шароитда ўтказилади. Янги Сайлов кодексининг қабул қилиниши, сиёсий кучлар ўртасида рақобат муҳити кучайгани сиёсий партиялар, депутатликка номзодлар зиммасига катта масъулият юклайди.\nСайлов жараёнида сиёсий партиянинг дастурий мақсади, ғоясидан жамоатчилик кенг хабардор бўлиши, айни пайтда уларни қўллаб-қувватлаши муҳим аҳамият касб этади. Бунинг учун партия одамлар орасида бўлиши, халқ манфаатини дадил туриб ҳимоя қилиш ҳамда тарғибот таъсирчанлигини ошириши талаб этилади. Бу эса ўз-ўзидан бўладиган жараён эмас. Сиёсий партия бу борада ташаббускор, фаол, билимдон етакчиларига суянади. Улар орқали электоратга дастурий мақсадларини етказади, одамлар қалбига, жамиятга чуқур кириб боради.\nЖорий йилнинг 6-10 сентябрь кунлари ЎзХДП Марказий Кенгаши томонидан партия ҳудудий ташкилотларида фаолият олиб бораётган масъул ходимлар учун “Сайлов кампаниясига тайёргарлик кўриш ва муваффақият қозониш йўллари” мавзусида сиёсий ўқув машғулотлари ташкил этилмоқда.\nАйтиш керакки, машғулотлар видеомулоқот тарзида ташкил этиляпти. Сиёсий ўқув маҳаллий партия кенгашлари раислари ва ўринбосарлари жорий йилда ўтказиладиган сайловларда партия иштирокини самарали таъминлаш, кадрлар малакаси, иш тажрибасини ошириш, уларнинг сиёсий-ҳуқуқий билимларини мустаҳкамлаш, амалий кўникмаларини ривожлантириш масалаларини қамраб олган.\nСиёсий ўқувни Наманган вилоят студиясидан ЎзХДП Марказий Кенгаши раиси Улуғбек Иноятов очиб берди. Жорий йилда ўтказиладиган сайловларда партиянинг самарали иштирокини таъминлаш ҳамда бугунги долзарб вазифалар хусусида гапириб ўтди.\nМашғулотлар давомида парламент аъзолари, нуфузли олий таълим муассасалари раҳбарлари, фуқаролик жамияти институтларининг мутахассислари, сиёсатшунос олимлар мамлакатимизда кўппартиявийлик тизимини ривожлантиришнинг норматив-ҳуқуқий асослари, сайлов кампанияси тактикаси, партия ва номзодлар имижини шакллантириш, самарали Сайловолди дастурини ишлаб чиқиш, сайловолди тарғибот-ташвиқот ишларини кучайтириш бўйича сабоқ беришди.\nТошкент вилоятидаги партиямиз вакиллари учун ўқув машғулотлари партия Марказий Кенгашида бўлиб ўтмоқда.\nДарс машғулотларида сайловолди ташвиқоти даврида тарғибот ишларининг самарадорлигини оширадиган информацион-таҳлилий фаолият ишларини (бошқа партия фаолиятини кузатиш билан боғлиқ) йўлга қўйиш борасидаги масалаларни атрофлича ўрганиш ва муҳокама қилиш лозимлиги қайд этилди. Жойларда фуқаролар орасида турли масала ва муаммоларни ечимини топиш ва кўмаклашиш билан боғлиқ ишларни турли давлат ташкилотлари билан биргаликда амалга оширишда партия иштирокини кучайтириш муҳим масала экани айтиб ўтилди.\n— Ўқув-машғулотлари жараёнида тингловчилар билан сиёсий партиялар фаолиятига доир қонунчилик, партия имижини мустаҳкамлаш, сайловолди дебатларни кучайтириш масалалари ва уларнинг аҳамияти ҳақида ўзаро фикр алмашдик, — дейди ЎзХДП Марказий Кенгаши раиси ўринбосари Меҳрожиддин Дархонов. — Партиямиз тизимида ишлаётган кадрларда сиёсий соҳага қизиқиш юқори. Буни уларнинг бир-бири билан мулоқотга киришиши, долзарб ижтимоий-иқтисодий масалаларда баҳс-мунозара юритиши, фикрини эркин баён этишида кўп кузатдим. Бундай ижтимоий-сиёсий фаоллик жамиятда қонун устуворлиги кучайиши, демократик ислоҳотлар тобора изчил тус олишида муҳим омил бўлиб ҳисобланади.\nМутахассислар томонидан сайловлар жараёнларида фуқароларнинг сиёсий фаоллигини ошириш билан бир қаторда уларда муносиб номзодларни ўзларини тақдимот қилишлари билан боғлиқ масалалар юзасидан амалий тавсиялар берилди. Сайловолди соғлом рақобатини шакллантириш мақсадида ОАВ билан ишлаш ҳамда партия нашрларининг ҳолати кўра мафкуравий масалалар бўйича тегишли йўналишлар бўйича маълумотлар базасини шакллантириш ва улардан ушбу жараёнда оқилона фойдаланиш усуллари тушунтирилди.\nЎқув машғулотларида мавзулар эркин суҳбат, мунозара шаклида бўлиб ўтмоқда. Дарслар инновацион технологиялар орқали ташкил этилди.\n— Бугун одамларимизнинг сиёсий онги, савияси анча юксалган. Демак, бундай демократик жараёнда қайси сиёсий партиянинг етакчилари, фаоллари фидойи, ташкилотчи, билимли бўлса, ўша партиянинг таъсир кучи, обрўси ошади, амалий ишлар кўпаяди, — дейди ЎзХДП Оққўрғон туман кенгаши раиси Зулҳайдар Чинташев. — Мазкур ўқув курсида малакали мутахассислардан олаётган билимларимиз келгуси фаолиятимизда қўл келади, деб ҳисоблайман. Интерактив дарслар давомида партиямиз Сайловолди дастуридаги ғоя ва мақсадларнинг аҳамиятини аудиторияга етказиш маҳорати синовдан ўтказилди, бу борада мутахассислар, сиёсатшунослар ўз таклифларини беришди. Энг муҳими, фаолиятимизга оид билим ва кўникмага эга бўлиш баробарида, амалиётда янги усулларни, замонавий технологияларни қўллаш бўйича малака оширяпмиз.\nҲудудий партия ташкилотлари томонидан жойларда сайловчилар билан бўладиган учрашувларда тарғибот ишларининг самарадорлигини оширишда уларда кўпроқ интерактив ва сиёсий технологиялардан унумли фойдаланиш лозимлиги юзасидан тегишли тавсиялар берилди.\nСиёсий ўқувлар тўғрисидаги ахборотларни сизга тақдим этишда давом этамиз. Бизни кузатиб боринг.\nХотин-қизлар ҳуқуқлари қонун ҳимоясида\nХДП Сайловолди дастури ижросига жиддий киришди\n"Олтинсой туманида рўй берган воқеада одамлар айбдор эмас..." (видео)


ЎзА - Оталик мажбуриятидан қочганлар ҳам бор....\n14.06.2019 09:15:43 Чоп этиш версияси\nОталик мажбуриятидан қочганлар ҳам бор....\nУч фарзандининг моддий таъминотидан қочиб, хорижга кетган алиментчи ота 281 миллион 537 минг сўм тўлади.\nМажбурий ижро бюроси Сурхондарё вилояти Шеробод тумани бўлими томонидан Шеробод маҳалласида яшайдиган уч нафар вояга етмаган фарзанди учун алимент пулини тўламай юрган отадан бир йўла уларнинг 18 ёшгача бўлган маблағи ундириб берилди.\nГап шундаки, Мажбурий ижро бюросининг туман бўлимига фуқаролик ишлари бўйича Шеробод туманлараро судининг 2016 йил 2 февралдаги буйруғига асосан Илёс Тўдаев (исм-шариф ўзгартирилди)дан уч нафар вояга етмаган фарзандининг моддий таъминоти учун алимент ундириш ҳақидаги ижро ҳужжати келиб тушган. И.Тўдаев эса бу мажбуриятни бажармаслик илинжида Россиядан қўним топган. Шундан сўнг қочоқ отага 2018 йил март ойида Мажбурий ижро бюроси қидирув эълон қилган.\n– Ниҳоят қидирув ўз самарасини берди. Уч нафар бегуноҳ фарзандининг моддий таъминотидан бўйин товлаб, хорижда юрган И. Тўдаев топилди, – дейди Мажбурий ижро бюроси Сурхондарё вилоят бошқармаси катта инспектори Қ.Турсунов. – Унга нисбатан ижро ҳаракатлари бошлангач, собиқ турмуш ўртоғи билан келишиб, фарзандларининг 18 ёшгача бўлган алимент пуллари яъни, 281 миллион 537 минг сўмни тўлаб берди. Ижро ҳужжати бажарилгач, Илёс Тўдаевга нисбатан қўйилган чекловлар ҳам бекор қилинди.


"Ўзбекистон 24" канали репортажига халақит берган аризачи аëл 3 кунга қамалиб чиқди\n17 май 2022, Тошкент вақти: 05:14\n"Ўзбекистон 24" телеканали репортажи тасвирга олинаётган пайт\nОзодликка етиб келган видеода Қарши шаҳрида давлат мулозими Ўзбекистон 24 телеканалига суҳбат бераëтгани акс этган. Мулозим қашқадарëлик аëлларнинг имтиëзлари¸ иш билан таъминлангани ва умуман, ҳукуматнинг хотин-қизларга ғамхўрлиги ҳақида гапираëтган пайтда бир аëл микрофон олдига келиб, ўз дардларини айта бошлайди. Бу аëл - 37 ёшли Дилафруз Дўлтаевадир.\nУ "Ўзбекистон темир йўллари" АЖ тизимидаги ишидан ноҳақ бўшатилгани ва ишга тикланиш учун давлат идоралари ва ҳукумат раҳбарларига қилган мурожаатлари жавобсиз қолаётганидан шикоят қилади.\nОзодлик билан суҳбатда Дўлтаева видеодаги ҳаракати ортидан Қашқадарё вилояти Ички ишлар бошқармаси ходимлари томонидан уч кунлик маъмурий ҳибсга маҳкум этилганини айтиб берди.\nУнинг сўзларига кўра, 11 ноябрь куни ўзи ва синглиси, 32 ёшли Дилсўз Дўлтаева Қарши шаҳар ИИБ ходимлари томонидан ҳибсга олинган. Уч кунлик маъмурий қамоқ муддати тугагач, опа-сингиллар 14 ноябрь куни соат тунги 1 ларда қамоқдан қўйиб юборилган.\nДилафрўз Дўлтаеванинг иддао қилишича, опа-сингиллар қамоқда ИИБ ходимлари тарафидан калтакланган.\n“11 ноябрь куни муаммонгизни ҳал қилиб берамиз, деб Қарши шаҳар ҳокимлигига чақиришди. Ҳокимиятга киришимиз билан наряд қўлимизга кишан солиб олиб кетди. Калтаклашди бизни”, деди Дўлтаева.\nОзодлик боғланган Қашқадарë вилояти ИИБ ходими Дўлтаеваларнинг иддаосини қатъиян рад этди ва опа-сингиллар жамоат жойида юриш-туриш қоидаларини бузганлик айби билан ҳибсда ушлаб турилгани, уларга нисбатан куч ишлатилмаганини таъкидлади. ИИБ ходимига кўра, аëллар Маъмурий ишлар бўйича Қарши шаҳар суди қарорига кўра уч кунлик маъмурий ҳисбга олинган.\n37 ёшли Дилафрўз Дўлтаева ишсизлик муаммоси туфайли ҳокимият идораларига тинимсиз мурожаат қилиб келган. Аммо унинг мурожаатлари ҳозирга қадар ҳеч қандай натижа бермаган. У олий маълумотли бўла туриб, анча вақт ўз соҳаси бўйича иш тополмай қийналганини айтади.\n“Мен олий маълумотлиман. Ўн икки йил Темир йўлда ишладим. Лекин раҳбарлар мени сиғдирмасдан, ишдан бўшатиб юборди. Ишимга тикланишимни сўраб бормаган ташкилотим қолмади”, - дейди Дўлтаева Озодлик билан суҳбатда.\nДилафрўзнинг 32 ёшли синглиси Дилсўз Дўлтаева – ўқитувчи. У ўзининг дарс соатларини кўпайтиришни сўраб, қилган мурожаатлари ҳал этилмай келаётганини айтади. Аксинча, унинг айтишича, ҳар сафар мурожаат қилганидан сўнг дарс соатлари янада қисқартирилган. Бугунга келиб, Дилсўз Дўлтаева Миришкор туманида ишлаб турган мактабидан бўшатилган.\nОзодлик Дилафрўз Дўлтаеванинг ишдан бўшатилиши ва ишга қайта тикланиш ҳақидаги мурожаатлари билан боғлиқ вазият юзасидан "Ўзбекистон темир йўллари" АЖдан ҳозирча расмий изоҳ олишга муваффақ бўлгани йўқ.\nЎзбекистон Республикаси Конституциясининг 2-моддасида “давлат халқ иродасини ифода этиб, унинг манфаатларига хизмат қилиши, давлат органлари ва мансабдор шахслар жамият ва фуқаролар олдида масъул” экани белгилаб қўйилган.\nМирзиёев ҳокимиятга келиши ортидан фуқароларнинг мурожаатлари билан ишлаш бўйича Президент ҳамда Бош вазир виртуал қабулхоналари, шунингдек, халқ қабулхоналари ташкил этилган.\nПрезидент Мирзиёев ўз чиқишларида "халқ давлат идораларига эмас, балки давлат органлари халққа хизмат қилиши керак"лигини таъкидлаб келади.\nАммо сўнгги пайтларда Озодликка мурожаат қилаётган шикоятчилар фуқаролар мурожаатлари билан ишлашда Каримов давридаги услубга қайтилаётгани - аризачиларнинг мурожаатлари кўпинча устидан арз қилинган мансабдорларнинг ўзига кўриб чиқиш учун юборилаётганини айтишмоқда.\nИнсон ҳуқуқлари фаоллари муаммонинг илдизини Ўзбекистонда суд ҳокимияти мустақил эмаслигида кўрадилар.


Жарима катта, аммо қоидабузарликлар нега тўхтамаяпти? — Ishonch Gazetasi\nЖарима катта, аммо қоидабузарликлар нега тўхтамаяпти?\nПрезидентимиз Шавкат Мирзиёев раислигида 27 июль куни ўтказилган видеоселектор йиғилишида йўл-транспорт ҳодисалари кўпайгани билан боғлиқ масалалар ҳам муҳокама қилиниб, бу борада энг асосий муаммо ҳайдовчи ва пиёдаларнинг билим-кўникмалари, қонунга итоаткорлик ва бошқа йўл ҳаракати иштирокчиларига ўзаро ҳурмат маданиятининг ўта пастлигида экани таъкидланди.\nБундай ҳолатларнинг олдини олиш мақсадида йўл патруль хизмати ходимлари томонидан текшириш, тушунтириш ишлари кенг йўлга қўйилган. Шунга қарамай, бир қатор қоидабузарликлар, хусусан, маст ҳолда машина бошқариб, турли кўнгилсизликлар сабабчиси бўлиб қолаётганларнинг ҳалигача камаймаётгани кишини ташвишга солади.\nМаълумотларга кўра, автомобилни маст ҳолатда бошқариш – йўл-транспорт ҳодисалари содир этилишининг асосий сабабларидан бири ҳисобланади. Рўй берадиган йўл-транспорт ҳодисаларининг 20 фоизи ана шу тоифа ҳайдовчилар томонидан содир бўлмоқда. Кейинги йилларда автотранспортни маст ҳолатда бошқарган ҳайдовчилар сони 3-4 баробар ошиб кетгани, айниқса, ташвишланарлидир.\nИчки ишлар вазирлигининг маълумотига кўра, йўл қоидаларини бузиш ҳолатлари бир мунча ошган. Жумладан, июль ойининг биринчи ҳафтасида мамлакатимиз автомобиль йўлларида жами 181 та йўл-транспорт ҳодисаси юз берган ва ундан аввалги ҳафта натижасига кўра 37 тага кўпайган. Натижада тан жароҳати олган фуқаролар сони ҳам 32 тага ортиб, 164 тани ташкил этган.\nКейинги йилларда қабул қилинган қонунларга кўра, спиртли ичимликлар истеъмол қилиб, автомобиль бошқарган ҳайдовчиларга нисбатан жарима миқдорлари оширилди, қатъий жазо чоралари кўрилмоқда. Аммо… Бундай ҳолатларнинг камаймаётганининг сабаби нимада?\nФикримизча, одамлар ҳушёрлик нафақат ўзининг, балки жамиятнинг равнақи, тинчлиги учун зарурлигини англаб етмас экан, бундай ҳолатлар давом этаверади.\nБу каби кўнгилсиз ҳолатларнинг олдини олиш мақсадида йўловчи ташиш транспортларини ўз вақтида техник назоратдан ўтказиш, аҳоли, айниқса, таълим муассасаларида йўл ҳаракати қоидаларини янада чуқур ўргатиш, олинган назарий билимларни амалий машғулотлар билан мустаҳкамлаш кун талабига айланмоқда. Қолаверса, бу борадаги қонунларни такомиллаштириш ва аҳолининг ҳуқуқий саводхонлигини юксалтириш, тарғибот-ташвиқот ишларини янада жонлантириш масалалари ҳам муҳим аҳамиятга эга.\nБектемир тумани суди\nИстиқболнинг янги уфқлари\n«ОҒУ ҚЎШИЛГАН ТАОМ»\n270 миллион нафар ишчи- ходимлар номидан табрик\n2030 ЙИЛ: Сиз қайси касбни танлайсиз?


24 август, 2019, 10:36 254\nЭртага Япония пойтахти Токио шаҳрида дзюдо бўйича катталар ўртасидаги жаҳон чемпионати старт олади.\nАйни пайтда эса мусобақа олдидан турли даражадаги тадбирлар, маросимлар ташкил этиляпти. Жумладан, дзюдонинг Олимпия спорт тури сифатида тан олингани, яъни тўрт йилликнинг энг нуфузли мусобақаси оиласига қабул қилинганига 55 йил тўлиши муносабати билан гала-оқшом ўтказилди. Бу ҳақда Ўзбекистон дзюдо федерацияси матбуот хизмати хабар бериб ўтди.\nУнда иштирокчи мамлакат дзюдо федерацияларининг раҳбарлари, делегатлар, яқин ўтмиш ҳамда бугунги куннинг машҳур юлдузлари, умуман катта дзюдо оиласи жам бўлди. Мазкур тадбирда Ўзбекистон дзюдо федерацияси раиси Азизжон Камилов ҳам иштирок этди. Камилов бир нечта давлат федерациялари раҳбарлари билан мулоқот чоғида икки томонлама манфаатли ҳамкорлик бўйича фикр алмашди. Франциялик афсонавий дзюдочи, Олимпиада чемпиони Тедди Ринер билан суҳбатлашди.\nРежа бўйича эртага Азизжон Камилов Япония олимпия қўмитаси ҳамда дзюдо федерациялари президенти Ясухиро Ямасита билан учрашади. Икки мамлакат дзюдо федерациялари раҳбарларининг бу мулоқоти расмий мақомда бўлади.


Ўзбекистонлик шахматчилар Ҳиндистонда\n5 сентябрь, 2019, 11:37\nШахмат бўйича Ғарбий Осиё чемпионатида Ўзбекистондан 11 нафар спортчи қатнашади. Вакилларимиз Халқаро гроссмейстерлик учун курашишмоқда.\nҲиндистоннинг Дели шаҳрида жорий йилнинг 4-11 сентябр кунлари шахмат бўйича 6,8,10,12,14,16,18 ва 20 ёшгача бўлган ёшлар ўртасида Ғарбий Осиё чемпионати бўлиб ўтади.\nМусобақа қатнашчилари стандарт, рапид ва блиц бўйича беллашадилар. Чемпионат 9 турдан иборат бўлиб, назорат вақти 90 дақиқани ташкил қилади(стандарт шахмат). Ҳар бир юришдан сўнг шахматчиларга 30 сониядан вақт қўшиб берилади.\nБлиц шахматда эса умумий 3 дақиқа, ҳар бир юришга эса 2 сониядан вақт қўшиб берилади. Мусобақада олтин медални қўлга киритганлар Халқаро гроссмейстр унвонига эга бўлишади.\nЎзбекистон Шахмат федерацияси матбуот хизматининг хабар беришича, юртимиз шарафини 11 шахматчи ҳимоя қилмоқда. Улар орасида ФИДЕ тоифасидаги спорт усталари Абдисалимов Абдималик ва Абдруҳмонов Муҳаммадали ҳамда аёллар ўртасида халқаро тоифадаги спорт устаси Абдусатторова Баҳора ҳам бор.


ЎзА - Нега аксарият йирик тадбирларда фақат "Murad Buildings", "Корзинка"... Бошқалар-чи?\nНега аксарият йирик тадбирларда фақат "Murad Buildings", "Корзинка"... Бошқалар-чи?\nБугун “Ўзэкспомарказ”да Халқаро пресс-клубнинг давлат солиқ сиёсатидаги ислоҳотларга бағишланган анжуман бўлиб ўтди.\nСавдо-саноат палатаси томонидан Ўзбекистон солиқ сиёсати борасида фикр-мулоҳазалар билдиришга бир қанча йирик тадбиркорлар пресс-клуб анжуманига таклиф этилди.\nПалатанинг бир қанча учрашувларида йирик тадбиркорлардан Зафар Ҳошимов, Мурод Назаров, Ҳикмат Абдураҳмонов кабиларни учратиш мумкин.\nТабиийки, савол туғилади: нима учун палатанинг аксарият тадбирларида фақат йирик “гегемон” тадбиркорларни учратамиз?\nСавдо-саноат палатаси Ўзбекистонда фаолият юритаётган тадбиркор, ишлаб-чиқарувчиларнинг муаммоларини қонунчилик органларига олиб кирувчи восита – “кўприк”дир.\nВилоятларда чекка ҳудудларда фаолият юритаётган тадбиркорлар қатнашганини кўрмаймиз. Уларнинг ҳам дарди эшитиладими? Солиқ, божхона тўловлари борасида уларнинг ҳам ўзига яраша муаммолари бордир. Мазкур саволлар билан Савдо-саноат палатаси матбуот котиби Дилфуза Рўзметовага мурожаат қилдик.\n“Савдо-саноат палатасининг веб-саҳифасида, телеграм канал ва бошқа тармоқларда барча бўлажак анжуманлар ҳақида маълумотлар бериб борилади. Биз анжуман ва тадбирларимизда қатнашиш истагини билдирган барча тадбиркорлар ва аъзоларимизга бир хилда имконият яратиб берамиз. Мурод Назаров, Зафар Ҳошимов ва Ҳикмат Абдураҳмоновлар барча учрашувларимизда фаол қатнашавермайди. Балки, улар машҳур тадбиркорлардан бўлганликлари учун ҳам халққа улар қатнашганликлари кўпроқ сезилса керак”, дейди Дилфуза Рўзметова.\nБарча тадбиркорлар балки Мурод Назаров ва бошқа “юлдуз” тадбиркорлар каби фаол эмасдир. Аммо, назаримизда, Савдо-саноат палатаси барча ишлаб чиқарувчилар дардини эшитишга ҳаракат қилиши лозим.\nКўпгина тадбиркорлар муҳокамаларда фаол қатнашмасликларини таклиф ва эътирозлари эшитмай қолиниши ёки саволларга аниқ жавоб ололмасликлари билан изоҳлайдилар.\nХусусан, тадбиркорларнинг телеграм каналидаги йирик гуруҳларда ишлаб чиқарувчиларга бир қанча имтиёзлар берилиши сўраб келинади.\nМисол учун Ўзбекистонда мавжуд бўлмаган хомашё маҳсулотларини чет-элдан олиб киришда имтиёзлар берилиши. Бу маҳаллий ишлаб чиқарувчилар маҳсулотининг тан нархини арзонлашувига ёрдам беради.\nШунингдек, хориждан асбоб-ускуналарни сотиб олиш учун бериладиган кредит фоиз ставкаси бизда 7-8 фоизни ташкил этади. Хорижда эса бу кўрсаткич 3 фоиздир.\nТадбиркорлар хориждан кредит олишда кўп қийинчиликларга дуч келганликлари боис ички 7-8 фоизли кредитлардан фойдаланишга мажбур. Биз яна тадбиркорларнинг бу каби масалаларни қатор санаб ўтишимиз мумкин. Аммо, уларнинг очиқ ва аниқ жавоби бўлмаса, уларни ўртага ташлашдан наф борми?\nПресс-клуб анжумани давомида ҳам кўпгина тадбиркорлар томонидан Савдо-саноат палатаси, Молия вазирлигига берилган саволларнинг бир қанчасига қониқарли жавоблар бўлмади.


Тошкент шаҳридаги меҳмонхона мажмуаси\nФункционал дастур: Меҳмонхона, офислар, ресторан, катта анжуманлар зали\nМанзил: Тошкент шаҳри, Чилонзор тумани, Cеул кўчаси, 7\nУмумий майдони: 9000 квм\nҚаватлар сони: 9\nУчастка майдони: 3000 квм\nМуаллиф архитекторлар / интерьер дизайнерлари жамоаси: ЛБА: Рустам Рахматов Визуализация: Шамсиддин Ғаниев\nБуюртмачи: таэквондо ассоциацияси\nЛойиҳалаштириш муддати: 2018\nАмалга ошириш муддати: 2020\nЛойиҳа қандай ҳолатларда юзага келди, буюртмачи томонидан қандай вазифалар қўйилди, улар қандай ҳал этилди: Вазифа офис биноларидан иборат меҳмонхона мажмуасини қуриш бўлиб, унда Ўзбекистон таэквондо ассоциациясининг бош офиси ҳамда тадбирларни ўтказиш учун универсал зал жойлашади. Меҳмонхона ҳам ассоциация, ҳам сайёҳлар учун хизмат қилади.\nОбъект контексти (табиий муҳит ёки шаҳарда / қишлоқда қурилиш тавсифи, участка катталиги, нималарга чегарадошлиги): Объект кўп йиллик дарахтлар экилган боғ зонаси ичида жойлашган. Меҳмонхона табиатга мумкин қадар яқин жойлашадиган ҳолда лойиҳалаштирилган.\nФойдаланилган материал ва технологиялар: конструкциялар: қаттиқлик ядроларига эга монолит, каркасли бино; архитектура: замонавий безаш материаллари, энергияни тежайдиган ойналар солиш


Қабул-2020: саволларга жавоблар\n09:39 / 16.06.2020 1662 pdf Ўқиш режими + -\nЯнги ўқув йили учун қабул жараёнлари бошланди. Қуйида «Қабул-2020» билан боғлиқ саволларга жавоб берилган.\nТошкент ислом институтига кимлар ҳужжат топшира олади?\n-Тошкент ислом институтига мадрасани битирганлар топшира олади.\nМактаб, лицей, коллеж, институт ва университетларни битирганлар Тошкент ислом институтига топшира оладими?\n-Топшира олмайди, сабаби фақат мадрасани битирганлар қабул қилинади.\nБу йилги қабул қачон бошланади?\n-2020 йил 15 июнда бошланиб, 15 июлгача давом этади.\nБу йилги қабулга ҳужжатлар онлайн топшириладими?\n– Ҳа, http://qabul.muslim.uz портали орқали онлайн қабул қилинади.\nАбитуриентлар қабул ҳайъатига қайси ҳужжатларни тақдим этади?\n–паспорт (электрон шаклда);\n–ўрта махсус ислом таълим муассасаси (мадраса)ни тамомлаганлик тўғрисидаги ҳужжат (диплом) электрон шаклда.\nТошкент ислом институтига кириш учун қайси фанлардан имтиҳон топширилади?\n– “Фиқҳ ва ақоид” (тест) 30 та савол, ҳар бир тўғри жавобга 3.1 балл берилади, жами 93 балл;\n– “Араб тили” (ижодий имтиҳон) 63 балл;\n– “Ўзбекистон тарихи” (тест) 30 та савол, ҳар бир тўғри жавобга 1.1 балл берилади, жами 33 балл.\nБу йилги кириш имтиҳонлари қандай ўтказилади?\n-Имтиҳоннинг қандай ўтказилиши карантиннинг бекор бўлиши, юмшаши ёки қаттиқлашишига боғлиқ. Қарор қабул қилингач аниқ маълумот эълон қилинади.\nКарантин сабабли бу йилги қабул имтиҳонлари соддалаштириладими?\n-Пандемия, карантин сабабли соддалаштириш режалаштирилган.\nТошкент ислом институтида ўтган йили қабул квотаси нечтани такшил қилди?\n-50 та ўғил болалар, 10 та аёл-қизлар ўқишга қабул қилинди.\nМен олий таълим муассасаларининг бирида таълим оламан. Ўқишимни Тошкент ислом институтига кўчирсам бўладими?\n-Кўчира олмайсиз. Бу олий диний таълим ҳисобланади.\nМен олий таълим муассасаларидан бирини тугатганман. Тошкент ислом институтига иккинчи мутахассисликка кира оламанми?\n-Йўқ, кира олмайсиз. Тошкент ислом институтида иккинчи мутахассислик бўйича қабул мавжуд эмас.\nМен олий таълим муассасаларидан бирини тугатганман. Тошкент ислом институтига сиртқи бўлимга кира оламанми?\n-Сиртқи бўлимга ўқишга кира олмайсиз, чунки Тошкент ислом институти сиртқи бўлимига ўқишга кириш учун мадрасани битирган бўлишингиз керак ва 5 йил диний соҳада ишлаган бўлишингиз керак.\nЧет эл фуқаролари Тошкент ислом институтига кира оладими?\n-Йўқ, чет эллик фуқаролар қабул қилинмайди.\nБир вақтнинг ўзида бир нечта диний ўқишга ҳужжат топширсам бўладими?\n-Бир вақтнинг ўзида бир нечта диний таълим муассасаларига ҳужжат топшира олмайсиз.\nТошкент ислом институтига неча ёшгача бўлган фуқаролар ҳужжат топшира олади?\n-18 ёшдан бошлаб ва ундан юқори исталган ёшдаги фуқаролар қабул қилинади, ёш черагаси мавжуд эмас.\nМен Тошкент ислом университетига ёки Ислом академиясига ўқишга кирмоқчиман, нима қилай?\n-Бу Тошкент ислом институти, бошқа ўқишлар ҳақида бизда маълумот йўқ. Ислом академияси ҳақида http://iiau.uz сайти орқали маълумот олишингиз мумкин.\nТошкент ислом институтининг лицейи борми?\nМадрасаларга кириш учун қайси ҳужжатлар топширилади?\n– аттестат ёки диплом (академик лицей, ўрта махсус касб-ҳунар коллежини тамомлаганлик тўғрисида) электрон шаклда;\n– тил билиши тўғрисидаги сертификат (аттестат ёки дипломида ёзилган чет тилидан бошқа хорижий тилда топширмоқчи бўлганлар учун) электрон шаклда.\nМадрасаларга қабул қачон бошланади?\n– 2020 йилнинг 15 июнида бошланади ва 5 июлигача (шу куни ҳам) давом этади.\nМадрасаларга кириш учун қайси фанлардан имтиҳон бўлади?\n– 1-блок “Чет тили” 30 та савол, ҳар бир тўғри жавобга 3.2 балл берилади, жами 96 балл;\n– 2-блок “Тарих” 30 та савол, ҳар бир тўғри жавобга 3.1 балл берилади, жами 93 балл.\nҚабул имтиҳонлари тест синови шаклида ўтказилади.\nIELTS бўйича сертификатим бор, кириш имтиҳонларида балл қўшиладими?\n-Тошкент ислом институтига кириш учун инглиз тилидан имтиҳон йўқ.\nТошкент ислом институти қабул ҳайъати билан қандай боғлансак бўлади?\n– Телефон рақами: 71-227-23-47\nТелеграм канали: https://t.me/oliymahad\nБошқа диний таълим муассасалари қабул ҳайъати билан қандай боғлансак бўлади?\nМир Араб олий мадрасаси:\nТелеграм канали: https://t.me/mirarabuz\nТелеграм канали: https://t.me/hadithuz\nТелефон рақами: 71-249-30-90\nТелеграм канали: https://t.me/kukaldoshuz\nТелеграм канали: https://t.me/xadichauz\nСаййид Муҳйиддин Махдум\nТелефон рақами: 99-971-12-08\nТелеграм канали: https://t.me/maxdumuz\nТелефон рақами: 69-226-60-60\nТелеграм канали: https://t.me/hidoyauz\nТелефон рақами: 75- 542-72-25\nТелеграм канали: https://t.me/Xojabuxoriy\nТелефон рақами: 97-389-06-50\nТелеграм канали: https://t.me/termiziylar\nТелеграм канали: https://t.me/mirarabmadrasa\nТелефон рақами: 65-221-77-44\nТелеграм канали: https://t.me/juyborikalon\nСайти: www. arroziy.uz\nТелеграм канали: https://t.me/arroziyuz\nТелефон рақами: 61-229-03-20\nТелеграм канали: https://t.me/alberuniyuz\n08:00 / 16.06.2020 614\nЛаззатларни парчаловчи – ўлимни кўпроқ эслаш\n11:00 / 16.06.2020 967\nФранкоМалия футболчиси Фредерик Умар Кануте Eвропа клублари бўлган .Лион, ва .Тоттенхэм, ҳужумчиси бўлган ўз фаолиятини тамомлагач, хайрсаховат ишлари билан давоми...\n616 10:10 / 27.08.2019\n2898 06:04 / 30.07.2018\n1495 11:00 / 25.01.2019\nБу йилги ҳожилар учун ўзига хос қулайлик\nЖорий йил Ҳаж мавсумида ҳожиларга қулайлик яратиш мақсадида Мино водийсида илк бор баланд бўйли чодирлар ўрнатилиши режалаштирилмоқда. Бу ўз навбатида давоми...\n1158 10:00 / 08.07.2019


Асад: Ғарб жангарилар мағлубиятга учраётганидан кейин ўт очишни тўхтатиш ҳақида гапира бошлади\n14:15 / 16.02.2016\nСурияда "урушдан ғалаба қозонишдан бошқа танлов йўқ", деб айтди Сурия президенти Башар Асад ва мамлакатни жиноий тўдалардан озод қилиш учун "катта ҳақ тўлашга тўғри келишидан" огоҳлантирди.\nАсад "Ғарб террорчилар бирин-кетин катта талофатлар кўра бошлаши ва мағлубиятга учраётганидан кейин ўт очишни тўхтатиш ҳақида гапира бошлаганини" таъкидлаб ўтди. Асаднинг айтишича, "исталган ярашув жангариларнинг қуролсизлантиришини назарда тутиши керак".\n"Сурияда содир бўлган вазият ички ихтилоф ҳисобланмайди. Бу уруш ташқаридан бир қатор сурияликларнинг кўмагида суқиштирилган. Шунинг учун давлатга қарши қурол кўтарган исталган кимса террорчи ҳисобланади", деб айтди Асад. Асад ярашув битимлари жараёнини "аниқ тамойиллар бўйича" давом эттириш мумкинлигини тан олди.\nАсад Суриядаги ихтилофни сиёсий йўл билан ҳал қилиш истиқболлари хусусида "Сурия террорчилар билан музокара олиб бормаслигини" айтди. "Бу ҳеч қайси давлат учун тўғри келмайди ва биз ҳам улар билан алоқага рози бўлмаймиз", деб айтди Асад.\nСурия етакчиси бу баёнотни Дамашққа БМТ бош котибининг Сурия бўйича расмий элчиси Стаффан де Мистуранинг келиши олдидан қилди. Италиялик дипломат 16 февралда Сурия раҳбарияти билан ихтилофда бўлган томонларнинг ярашув битимини бажариш истиқболларини муҳокама қилади.


Янги йил куни об-ҳаво қандай бўлади? - 31 Декабря 2020 - BEPUL MP3 KO'CHIRISH, VIDEO KLIP, FOTO SURATLAR, YANGI\nСреда, 2021-01-20, 5:05 PM\nГлавная / Bosh sahifa » 2020 » Декабрь » 31 » Янги йил куни об-ҳаво қандай бўлади?\nТошкент шаҳрида ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Кечаси ва эрталаб туман тушиши мумкин. Шамол шарқдан 3-8 метр/секунд тезликда эсади. Ҳарорат кечаси 3-5 даража совуқ, кундузи 0-2 даража илиқ бўлади.\nҚорақалпоғистон Республикасида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси 8-13 даража совуқ, кундузи 2-7 даража илиқ бўлади.\nХоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси 5-10 даража совуқ, кундузи 2-7 даража илиқ бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси 3-8 даража совуқ, кундузи 2-7 даража илиқ бўлади.\nТошкент, Сирдарё, Самарқанд, Жиззах вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси 3-8 даража совуқ, кундузи 0-5 даража илиқ, баъзи жойларда 2 даража совуқгача бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси 3-8 даража совуқ, кундузи 2-7 даража илиқ бўлади.\nАндижон, Наманган, Фарғона вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 5-10 метр/секунд тезликда эсади. Ҳарорат кечаси 3-8 даража совуқ, кундузи 0-5 даража илиқ, баъзи жойларда 2 даража совуқгача бўлади.\nРеспубликанинг тоғли ҳудудларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Баъзи жойларга туман тушиши мумкин. Қор кўчиши хавфи бор. Шамол шарқдан 7-12 метр/секунд тезликда эсади. Ҳарорат кечаси 8-13 даража совуқ, кундузи 0-5 даража совуқ бўлади.\nКатегория: YANGILIKLAR / ЯНГИЛИКЛАР / HABARLAR / AXBOROT | Просмотров: 65 | Добавил: #newsuz, #news, #новости, #xabarlar, #uznews, #ahborot, #Yangiliklar, #habarlar, #Yangilik | Рейтинг: 0.0/0


Япония КХДРга қарши санкцияларни кенгайтирди\n14:52 / 11.03.2016\nЯпония ҳукумати КХДРга қарши санкцияларни кенгайтирди. Бу ҳақда ТАСС ахборот агентлиги хабар берган.\nБМТ Хавфсизлик кенгаши томонидан КХДРнинг ядро дастури ва ракета учиришига қарши «20 йил ичидаги энг шафқатсиз» санкцияларни назарда тутувчи резолюциясига биноан Япония Вазирлар Маҳкамаси қабул қилган санкцияларга кўра, шимоллик корейслардан рангли металлар импорт қилиш тўхтатилади.\nЯпония ҳукуматининг бу қарори рамзий бўлиб, амалда бир неча йил олдин КХДР билан барча товарлар олди-соттиси тўхтатилган. Шунингдек, янги қарорга кўра Япония ҳудудида КХДРга тегишли молиявий муассасалар очилмайди. Қўшимча санкцияларга кўра КХДРнинг 16 нафар расмийси ҳамда 12та ташкилоти "қора рўйхат"га тушган. Улар расмий Пхеньяннинг ракета-ядро дастурига алоқадорлиги бунга асос бўлган.\nИкки давлат ўртасидаги муносабатларнинг янада совуқлашиши транспорт соҳасига ҳам алоқадор. Токио ўз портларининг КХДР кемалари учун ёпади ва бу давлат фуқароларига виза бермайди.


17 апрел 2021, Тошкент вақти: 01:34\nПрезидент Шавкат Мирзиёев ”Меҳр-шафқат ва Саломатлик" жамғармасига 50 миллиард сўмдан ортиқ маблағ ўтказилганини маълум қилган.\nЎзбекистондаги “Меҳр-шафқат ва Саломатлик” жамоат жамғармаси директори ва ходимлари 2 миллиард 800 миллион сўмни талон-торож қилгани аниқланди. Бу ҳақда “Газета.uz” 26 августда Бош прокуратурага таяниб хабар берди.\nХабарда айтилишича, Бош прокуратура ҳузуридаги Иқтисодий жиноятларга қарши курашиш департаментининг Шайхонтоҳур туман бўлими томонидан ўтказилган терговга қадар текширувда жамғарманинг мансабдор шахслари ўзаро олдиндан тил бириктириб, дори воситалари ва тиббиёт ускуналарини қиммат нархларда сотиб олгани тасдиқланган.\n“Мазкур ҳолат юзасидан жамғарма директори М.А. ва бошқаларга нисбатан Жиноят кодексининг 167-моддаси 3-қисми «а» банди билан жиноят иши қўзғатилиб, тергов ҳаракатлари ўтказилмоқда”, -дейилади хабарда.\nОзодлик радиоси президент Шавкат Мирзиёев 8 апрель куни қисқа муддатда фуқаролар, давлат ва нодавлат ташкилотлар томонидан "”Меҳр-шафқат ва Саломатлик" жамғармасига 50 миллиард сўмдан ортиқ маблағ ўтказганини маълум қилгани ҳақида хабар берганди.\nЖумладан, бир гуруҳ таниқли санъаткорлар ҳам мазкур жамғармага 350 миллион сўмдан кўпроқ маблағ ўтказиб берган.\nАйрим ўзбекистонликлар Озодлик радиосига мазкур жамғармадан ёрдам олиш имконияти йўқлигидан шикоят қилишган эди.\n“Меҳр-шафқат ва Саломатлик” жамоат жамғармаси Ўзбекистон хукуматининг 1988 йил 28 ноябр 444-сонли қарорига асосан 1989 йил февраль ойида бўлиб ўтган конференцияда таъсис этилган. Жамғарма 2014 йил 21 ноябрида 389п-сони билан Ўзбекистон Адлия вазирлиги томонидан қайта давлат рўйхатига олинган.